hotchpotch/miracl-hf-unified huggingface dataset:
คลองฉะไกรใหญ่
คลองฉะไกรใหญ่ หรือ คลองท่อ เป็นแนวคลองขุดโบราณบนเกาะเมืองในจังหวัดพระนครศรีอยุธยา เชื่อมแม่น้ำลพบุรีทางทิศเหนือกับแม่น้ำเจ้าพระยาทางทิศใต้ ถือเป็นเส้นทางหลักในการคมนาคมระหว่างเกาะเมืองไปสู่นอกเกาะเมือง
คลองฉะไกรใหญ่ หรือ คลองท่อ เป็นคลองขุดมาตั้งแต่รัชสมัยสมเด็จพระรามาธิบดีที่ 1 สถาปนากรุงศรีอยุธยาเป็นราชธานี โดยคลองขุดในแนวเหนือใต้เพื่อเชื่อมแม่น้ำลพบุรีทางทิศเหนือกับแม่น้ำเจ้าพระยาทางทิศใต้เลียบข้างพระราชวังหลวง ทั้งเป็นคลองที่พระมหากษัตริย์และพระบรมวงศานุวงศ์ใช้ในการเสด็จพระราชดำเนินทางชลมารคโดยมีชื่อปรากฏในกฎมณเฑียรบาลห้ามมิให้ราษฎรมาลงเรือเล่นเพลงในคลองดังกล่าวเพราะเป็นเขตพระราชฐาน หากแต่เป็นช่วงเวลาที่ไม่มีการเสด็จพระราชดำเนินทางชลมารค คลองฉะไกรใหญ่นี้ก็จะเป็นเส้นทางคมนาคมระหว่างเกาะเมืองและนอกเกาะเมือง และเป็นย่านการค้าที่มีการตั้งตลาดขายของสดทั้งเช้าเย็นด้วย และคลองนี้ยังมีบทบาทสำคัญในการระบายน้ำอันแสดงให้เห็นถึงความสามารถในการระบบจัดการน้ำของชาวกรุงศรีอยุธยา
ส่วนชื่อ "คลองท่อ" ที่เป็นชื่อนิยมนั้น มาจากการวางท่อส่งน้ำประปาที่เลียบตามคลองดังกล่าวเมื่อทศวรรษก่อน ทั้งนี้คลองฉะไกรใหญ่ยังมีโบราณสถานจำนวนมากเรียงรายตลอดลำคลอง และมีสะพานโบราณทอดผ่านถึง 5 แห่ง
คลองฉะไกรใหญ่ประสบปัญหาขยะมูลฝอยทิ้งเกลื่อนกลาดจนเกิดทัศนะอุจาด เป็นเหตุให้คณะกรรมการมรดกโลก ให้อุทยานประวัติศาสตร์พระนครศรีอยุธยาที่ขึ้นทะเบียนเป็นมรดกโลกทางวัฒนธรรมเมื่อปี 2538 ได้ใบเหลืองหรือเป็นมรดกโลกในสภาวะอันตราย เพื่อเตือนเกี่ยวกับปัญหาด้านการจัดการหรืออนุรักษ์โบราณสถาน ที่ไม่เป็นไปตามมาตรฐาน ช่วงต้นปี 2560 คลองฉะไกรใหญ่ได้เข้าสู่โครงการอนุรักษ์และพัฒนาคลองโบราณ ซึ่งจากการขุดค้นของนักโบราณคดีทำให้พบประตูน้ำโบราณบริเวณฝั่งตะวันตกของคลองตรงข้ามสำนักงานอุทยานประวัติศาสตร์พระนครศรีอยุธยา และคลองฉะไกรใหญ่และคลองในไก่ถือเป็นหนึ่งในสองคลองภายในเกาะเมืองที่รอดพ้นการบุกรุกหรือถมคลองและคงอยู่มาจนถึงปัจจุบัน
คลองฉะไกรใหญ่สามารถออกไปยังแม่น้ำเจ้าพระยาผ่านคลองฝางและคลองแกลบทางทิศตะวันตก ส่วนคลองป่ามอนั้นเชื่อมระหว่างคลองฉะไกรใหญ่กับคลองฉะไกรน้อยทางทิศตะวันออก
นอกจากนี้ยังมีคลองเล็ก ๆ สายหนึ่งแยกมาจากคลองฉะไกรใหญ่เรียกว่า คลองน้อย ที่ไหลเข้าสระแก้วพระคลังใน ในอดีตกรมวังจะอนุญาตให้พ่อค้าวานิชนำสินค้าจากต่างประเทศเข้าไปขายบริเวณสระแก้วเพื่อใช้หญิงชาววังออกมาซื้อสินค้าได้โดยสะดวก และมีอีกคลองที่แยกจากคลองฉะไกรใหญ่คือ คลองนครบาล ชักน้ำไปที่บึงคุ้มขุนแผน ซึ่งใช้สำหรับกักขังนักโทษ โดยเฉพาะบาทหลวงไว้บนเกาะกลางคลองนครบาลที่มีอยู่หลายเกาะ
มุฮัมมัด แอดเมียร์ (นักคริกเกต)
มุฮัมมัด แอดเมียร์ เกิดเมื่อวันที่ 18 มิถุนายน ค.ศ. 1998 เป็นนักคริกเกตชายชาวปากีสถาน ซึ่งเริ่มเล่นตั้งแต่ปี ค.ศ. 2016 ในตำแหน่งแบทส์แมน ของทีมลาฮอร์
เดลิลา อับดุลกาเดร์
เดลิลา อับดุลกาเดร์ (เกิดเมื่อวันที่ 27 มิถุนายน ค.ศ. 1998) เป็นนักวิ่งทางไกลชาวบาห์เรน ซึ่งเขาเริ่มเข้าร่วมการแข่งขันโอลิมปิกฤดูร้อน 2016 ในการวิ่ง 5000 เมตรหญิง แต่เขาไม่ได้เข้ารอบ
อาห์เมต ซาฟี อับดุลลาห์
อาห์เมต ซาฟี อับดุลลาห์ (เกิดเมื่อวันที่ 1 มีนาคม ค.ศ. 1998) เป็นนักคริกเกตชาวปากีสถาน เล่นในทีม ซูอี นอร์ทเทิร์น ก๊าซ ไปป์ไลน์ส ลิมิเตด
รายชื่อรัฐเอกราชเรียงตามสินทรัพย์ต่างประเทศ
ด้านล่างนี้เป็น รายชื่อรัฐอธิปไตยเรียงตามสินทรัพย์ภายนอก ซึ่งเป็นทรัพย์สินที่อยู่ใน เงินตรา หุ้น และตราสารหนี้ ตารางนี้อ้างอิงจาก "รายงานความมั่งคั่งทั่วโลกของอลิอันซ์ " ค.ศ. 2011 - 2016
รายการประเทศเรียงตามดัชนีกำลังทางทหาร
ด้านล่างนี้เป็น รายชื่อประเทศโดยดัชนีความแข็งแกร่งทางทหาร ซึ่งเป็นรายงานของเครดิตสวิส เมื่อเดือนกันยายน ค.ศ. 2015
มะยุมิ ฮิดะกะ
มะยุมิ ฮิดะกะ (日高真弓 "Hidaka Mayumi", เกิดเมื่อวันที่ 23 พฤษภาคม ค.ศ. 1981 โตเกียว, ประเทศญี่ปุ่น) เป็นนักแสดงหญิงชาวญี่ปุ่น
เส้นเมริเดียนที่ 51 องศาตะวันออก
เส้นเมริเดียนที่ 51 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปเอเชีย ทวีปแอฟริกา มหาสมุทรอินเดีย มาดากัสการ์ มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 51 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 121 องศาตะวันตก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 51 องศาตะวันออกลากผ่านพื้นที่ดังนี้:
รายนามเลขาธิการสภาความมั่นคงแห่งชาติ
ด้านล่างนี้คือรายนามเลขาธิการสภาความมั่นคงแห่งชาติ
สมเด็จพระวันรัต (ทรัพย์ โฆสโก)
สมเด็จพระวันรัต นามเดิม ทรัพย์ สุนทรัตต์ ฉายา โฆสโก เป็นสมเด็จพระราชาคณะฝ่ายมหานิกาย ได้ดำรงตำแหน่งสำคัญ เช่น เจ้าอาวาสวัดสังเวชวิศยารามวรวิหาร สังฆมนตรีว่าการองค์การปกครอง สมาชิกสังฆสภา กรรมการมหาเถรสมาคม เจ้าคณะใหญ่หนตะวันออก และผู้ปฏิบัติหน้าที่สมเด็จพระสังฆราช
สมเด็จพระวันรัต มีนามเดิม ทรัพย์ สุนทรัตต์ เกิดเมื่อวันจันทร์ขึ้น 15 ค่ำ เดือน 8 ปีมะโรง ตรงกับวันที่ 27 มิถุนายน พ.ศ. 2447 เป็นบุตรคนที่สามของนายอ๋ากับนางอ่ำ ภูมิลำเนาอยู่ตำบลวัดร้อยไร่ อำเภอนครหลวง จังหวัดพระนครศรีอยุธยา ได้ศึกษาจนจบชั้นมัธยมศึกษาปีที่ 3 จากโรงเรียนตัวอย่าง จังหวัดพระนครศรีอยุธยา ในปี พ.ศ. 2463
เมื่อ พ.ศ. 2465 ได้บรรพชาเป็นสามเณร ณ วัดดาวดึงษาราม โดยมีพระเทพโมลี (เฮง เขมจารี) เป็นพระอุปัชฌาย์ ถึงวันศุกร์ที่ 11 กรกฎาคม พ.ศ. 2467 ได้อุปสมบท ณ วัดสังเวชวิศยาราม โดยมีสมเด็จพระวันรัต (จ่าย ปุณฺณทตฺโต) เป็นพระอุปัชฌาย์ พระราชเวที (ปลด กิตฺติโสภโณ) เป็นพระกรรมวาจาจารย์ และพระครูศีลขันธสุนทร (พัน) เป็นพระอนุสาวนาจารย์
สมเด็จพระวันรัต สอบได้นักธรรมชั้นโทในปี พ.ศ. 2468 และสอบได้เปรียญธรรม 6 ประโยค ในปี พ.ศ. 2473
สมเด็จพระวันรัต ถึงแก่มรณภาพด้วยภาวะหัวใจวาย ณ โรงพยาบาลจุฬาลงกรณ์ เมื่อวันที่ 29 พฤษภาคม พ.ศ. 2520 เวลา 16.30 น. สิริอายุได้ ได้รับพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาสราชวรวิหาร เมื่อวันที่ 29 พฤศจิกายน พ.ศ. 2520
เทศมณฑลโชงกราด
โชงกราด () เป็นเทศมณฑล () ของประเทศฮังการี เทศมณฑลแห่งนี้ตั้งอยู่ทางตอนใต้ของประเทศ มีพรมแดนติดกับประเทศเซอร์เบียและประเทศโรมาเนียและติดกับ เทศมณฑลบาช-กิชกุน, เทศมณฑลยาส-น็อจกุน-โซลโนก และของเทศมณฑลเบเกช สภาพภูมิประเทศส่วนใหญ่เป็นที่ราบ เมืองหลักเทศมณฑลคือแซแก็ด
ปฏิมากร ใจอ่อน
2553-ปัจจุบัน กรรมการผู้จัดการ บริษัท พีเค.88 คอนซัลแทนต์ จำกัด
2552-2554 พิธีกร รายการ คุยข่าวสิบโมง
2550 พิธีกร รายการ กฎหมายใกล้ตัว ดำเนินรายการร่วมกับ อ. เสรี สุวรรณภานนท์
2543 กรรมการผู้จัดการ บริษัทไวน์อาร์ทแกลเลอเรีย (ประเทศไทย) จำกัด
2549 พิธีกรสารคดีสั้น มูลนิธิชีวิตสดใส
ในทูลกระหม่อมหญิงอุบลรัตนราชกัญญา สิริวัฒนาพรรณวดี
2548 พิธีกร รายการ เลดี้ดี 5
ก.พ.-เม.ย.2548 พิธีกร และผู้ผลิตรายการ “ข่าว5ฟ้าใหม่” ออกอากาศ
วันจันทร์-ศุกร์ 08.01น.–08.50น.รวม 55 ตอน ทาง ททบ. 5
2546-2549 พิธีกรรับเชิญสารคดีสั้นต่างๆ เช่น กรมพัฒนาธุรกิจ
การค้าระหว่างประเทศ, สำนักงานประกันสังคม, ธนาคารอาคารสงเคราะห์,
สำนักงานสร้างเสริมสุขภาพแห่งชาติ (สสส.), กระทรวงทรัพยากรธรรมชาติ และสิ่งแวดล้อม,
สำนักงานพลังงานปรมาณูเพื่อสันติ เป็นต้น
2547 พิธีกรงาน The First Bloom Bangkok Fashion City
2545-2546 พิธีกร รายการ มหาชนบันเทิง, คลื่นใต้น้ำ ออกอากาศทาง ททบ.5
2543-2544 พิธีกร รายการ "ทุกทิศทุกทาง", เทคนิคสุขภาพ
2540-2542 พิธีกร รายการ "รอบรู้ คู่คิด"
2542 พิธีกร รายการ "สารคดีใกล้ตัว"
2538-ส.ค.2558 ผู้ประกาศข่าว, พิธีกร ททบ, และผู้ประกาศข่าววิทยุต้นชั่วโมง
2537-2538 พิธีกร รายการ "สวัสดีกรุงเทพ" ไทยสกายทีวี 3
2537 ผู้ประกาศข่าวพิเศษ 9 อ.ส.ม.ท. ร่วมงานกับ ดร. วรพล พรหมิกบุตร, ดร. สรจักร เกษมสุวรรณ
2536-2537 เลขานุการ ผู้จัดการทั่วไป บริษัท เอแอนด์ดับบลิว เรสเตอร์รองต์ (ประเทศไทย) จำกัด สำนักงานใหญ่
สตรอนเชียมฟลูออไรด์
สตรอนเชียมฟลูออไรด์ () เป็นสารประกอบอนินทรีย์ที่มีสูตรเคมีคือ SrF เป็นของแข็งผลึกสีขาว พบในแร่สตรอนชิโอฟลูออไรต์ สามารถเตรียมได้จากการทำปฏิกิริยาระหว่างสตรอนเชียมคลอไรด์กับแก๊สฟลูออรีน หรือสตรอนเชียมคาร์บอเนตกับกรดไฮโดรฟลูออริก สตรอนเชียมฟลูออไรด์มีคุณสมบัติเป็นสภาพนำไอออนยวดยิ่งเช่นเดียวกับแคลเซียมฟลูออไรด์และแบเรียมฟลูออไรด์https://web.archive.org/20051214052733/http://www.newmet.co.uk:80/Products/koch/strontium.php
สตรอนเชียมฟลูออไรด์ใช้ในอุตสาหกรรมกระจกและเลนส์ และใช้ในเครื่องกำเนิดไฟฟ้าเทอร์โมอิเล็กทริกไอโซโทปรังสี สตรอนเชียมฟลูออไรด์ก่อให้เกิดการระคายเคืองต่อดวงตา ผิวหนังและระบบทางเดินหายใจจึงควรใช้อย่างระมัดระวัง
ค่ายมรณะเทรบลิงคา
เทรบลิงคา()เป็นค่ายมรณะ,ถูกสร้างขึ้นโดยนาซีเยอรมนีในเขตการยึดครองโปลแลนด์ระหว่างสงครามโลกครั้งที่สอง.ตั้งอยู่ที่ในป่าทางทิศตะวันออกเฉียงเหนือของกรุงวอร์ซอ,เพียง 4 กิโลเมตร(2.5 ไมล์) ทางตอนใต้ของสถานีรถถไฟเทรบลิงคา ปัจจุบันนี้คือMasovian Voivodeshipหรือจังหวัดมาซอฟแช.ค่ายได้ดำเนินการระหว่างวันที่ 23 กรกฎาคม 1942 และ 19 ตุลาคม 1943 ซึ่งเป็นส่วนหนึ่งของปฏิบัติการรีนฮาร์ด.ขั้นตอนสุดท้ายของมาตราการสุดท้าย(Final Solution).ในระหว่างช่วงเวลา,คาดว่าชาวยิวประมาณ 700,000 และ 900,000 คนถูกฆ่าตายในห้องรมก๊าซ,พร้อมกับชาวโรมาเนียกว่า 2,000 คน.ชาวยิวคนอื่นๆถูกสังหารในเทรบลิงคามากกว่าค่ายมรณะของนาซีอื่นๆ นอกเหนือจากค่ายกักกันเอาชวิทซ์
คลองประตูเทพหมี
คลองประตูเทพหมี, คลองประตูเทษหมี หรือ คลองประตูหลวงเทพอรชุน เป็นคลองหนึ่งบนเกาะเมืองในจังหวัดพระนครศรีอยุธยาที่ทอดยาวแนวเหนือใต้จากแม่น้ำลพบุรีทะลุแม่น้ำเจ้าพระยา ในอดีตเป็นคลองที่มีขนาดกว้างขวางถึงขนาดที่เรืออัญเชิญพระราชสาสน์สามารถเคลื่อนขบวนเรียงสามลำเข้าไปได้ แต่ในปัจจุบันคลองประตูเทพหมีได้ตื้นเขินหมดแล้ว แต่ยังพอมีร่องรอยของคลองให้เห็นบริเวณสะพานประตูเทพหมีหรือสะพานวานรภายในมหาวิทยาลัยราชภัฏพระนครศรีอยุธยา
คลองประตูเทพหมี หรือคลองประตูเทษหมี บ้างเรียกคลองประตูเทษเป็นคลองที่มีขนาดใหญ่ที่สุดในเกาะเมือง จากเอกสารของชาวต่างประเทศและจากซากของสะพานประตูเทพหมีทำให้ทราบว่าคลองดังกล่าวน่าจะกว้างถึง 12 เมตรเศษที่กว้างขวางพอที่จะรองรับเรืออัญเชิญพระราชสาสน์เคลื่อนขบวนเรียงสามลำผ่านสะพานดังกล่าวได้ และจากแผนที่ของชาวตะวันตกจะพบว่าปลายคลองนี้มีลักษณะโค้งโก่งดั่งคันธนู ในอดีตคลองดังกล่าวเป็นที่ตั้งเรือนของขุนนางชั้นผู้ใหญ่จำนวนมากเช่น เจ้าพระยาโกษาธิบดี (ปาน) และเจ้าพระยาบวรราชนายก (เฉกอะหมัด) ทั้งยังมีวัดในพุทธศาสนาจำนวนมาก และมีชุมชนมุสลิมขนาดใหญ่อาศัยอยู่เรียกว่าบ้านแขกใหญ่ ส่วนสะพานข้ามคลองประตูเทพหมีนี้ก็เชื่อมต่อกับชุมชนชาวจีนทางตอนใต้ของเกาะเมืองด้วย
ในอดีตคลองประตูเทพหมีทิศเหนือทะลุแม่น้ำลพบุรี ผ่านบึงพระรามก่อนทะลุแม่น้ำเจ้าพระยาทางทิศใต้ ตัวคลองสามารถเชื่อมต่อกับคลองฉะไกรน้อยผ่านทางคลองวัดฉัตรทัน และมีคลองที่เชื่อมคลองประตูจีนทางทิศตะวันออก ที่สามารถเชื่อมคลองในไก่
ส่วนชื่อคลองประตูเทพหมีนั้น ตั้งชื่อตามสะพานข้ามคลองคือสะพานประตูเทพหมี หรือ เทษหมี (เทษ คือคำเดียวกับคำว่าเทศ ที่หมายถึงชาวต่างชาติ) โดยสะพานดังกล่าวมีหลวงเทพอรชุน (หมี) เป็นผู้อำนวยการสร้าง ที่มีช่างชาวเปอร์เซียซึ่งเป็นแขกเทศจำพวกหนึ่ง ก่อสร้างจนมีลักษณะเด่นคือมีวงโค้งรูปกลีบบัวสำหรับเป็นช่องให้เรือลอดผ่าน ส่วนพิรักษ์ ชวนะเกรียงไกร เสนอว่าบริเวณดังกล่าวอาจเป็นบ้านเดิมของเจ้าพระยาพลเทพ (หมี) จึงตั้งชื่อตาม ขณะที่ น. ณ ปากน้ำเสนอว่าตั้งตามชุมชนที่เป็นมุสลิมต่างด้าวหรือที่เรียกว่าแขกเทศ
ปัจจุบันคลองประตูเทพหมีตื้นเขินหมดจนไม่เหลือสภาพของคลองที่มีขนาดใหญ่ที่สุดบนเกาะเมืองเสียแล้ว แต่ยังพอมีร่องรอยของคลองให้เห็นบริเวณสะพานประตูเทพหมีหรือสะพานวานรภายในมหาวิทยาลัยราชภัฏพระนครศรีอยุธยาจากขนาดของสะพานก็พอจะอนุมานความกว้างของคลองได้ และในยุคหลังมานี้ได้มีแนวคิดในการฟื้นฟูคลองประตูเทพหมีเพื่อให้เกาะเมืองพระนครศรีอยุธยากลับมามีชีวิตชีวาอีกครั้ง
คลองฉะไกรน้อย
คลองฉะไกรน้อย เป็นแนวคลองขุดโบราณบนเกาะเมืองในจังหวัดพระนครศรีอยุธยา เชื่อมบึงพระรามทางทิศเหนือกับแม่น้ำเจ้าพระยาทางทิศใต้ ถือเป็นเส้นทางหลักในการคมนาคมระหว่างเกาะเมืองไปสู่นอกเกาะเมือง แต่ปัจจุบันคลองฉะไกรน้อยตื้นเขินเกือบหมดแล้ว
คลองฉะไกรน้อยเป็นคลองที่เริ่มต้นมาตั้งแต่บึงพระรามที่ตั้งอยู่บริเวณกลางเกาะเมืองทะลุออกแม่น้ำเจ้าพระยาในแนวเหนือใต้ ขนานไปกับคลองฉะไกรใหญ่ที่อยู่ทางตะวันตก แต่คลองฉะไกรน้อยขุดขึ้นเมื่อใดไม่เป็นที่ปรากฏแต่คาดว่าน่าจะขุดขึ้นตั้งแต่ช่วงต้นกรุงศรีอยุธยา เนื่องจากโบราณสถานบางแห่งที่ตั้งและหันลงสู่คลองฉะไกรน้อยมีสถาปัตยกรรมที่จัดอยู่กลุ่มอยุธยาตอนต้น ดังเช่นวัดสิงหารามภายในมหาวิทยาลัยราชภัฏพระนครศรีอยุธยา คลองฉะไกรน้อยทำหน้าที่ในการชักน้ำเข้าไปหล่อเลี้ยงบึงพระรามมิให้เหือดแห้ง เมื่อใดที่บึงพระรามมีน้ำมากเกินไปคลองฉะไกรน้อยก็ทำหน้าที่เป็นทางระบายน้ำออกแม่น้ำเจ้าพระยาทางทิศใต้ อันแสดงให้เห็นถึงความสามารถในระบบการจัดการน้ำของชาวกรุงศรีอยุธยา ตัวคลองมีขนาดไม่กว้างนัก คลองสามารถเชื่อมต่อกับคลองฉะไกรใหญ่ผ่านทางคลองป่ามอทางทิศตะวันตก และคลองประตูเทพหมีผ่านทางคลองวัดฉัตรทันทางทิศตะวันออก
ยังมีการสันนิษฐานว่าคลองฉะไกรน้อยอาจเคยใช้เป็นเส้นทางต้อนรับราชทูตจากราชสำนักฝรั่งเศสที่เข้ามาเจริญสัมพันธไมตรีกับกรุงศรีอยุธยาในรัชสมัยสมเด็จพระนารายณ์มหาราช และบริเวณคลองฉะไกรน้อยในอดีตนี้ยังเป็นที่ตั้งของบ้านป่าตอง อันเป็นที่ตั้งของนิวาสถานเดิมของสมเด็จพระเพทราชา พระมหากษัตริย์แห่งกรุงศรีอยุธยา ที่ภายหลังทรงยกนิวาสถานเดิมของพระองค์เป็นวัดในพระพุทธศาสนานั่นคือวัดบรมพุทธาราม ที่เสมือนวัดประจำราชวงศ์บ้านพลูหลวง
ปัจจุบันคลองฉะไกรน้อยตื้นเขินไปเกือบหมดแล้ว หลงเหลือเพียงลำคลองบางส่วนเท่านั้นบริเวณวัดบรมพุทธาราม วัดสิงหาราม วัดสวนหลวงค้างคาว และสะพานบ้านดินสอที่ตั้งอยู่ภายในมหาวิทยาลัยราชภัฏพระนครศรีอยุธยา และได้มีแนวคิดในการฟื้นฟูคลองฉะไกรน้อยเพื่อให้เกาะเมืองพระนครศรีอยุธยากลับมามีชีวิตชีวาอีกครั้ง
โตโยต้า เซียนต้า
โตโยต้า เซียนต้า () เป็นรถยนต์อเนกประสงค์ขนาดเล็กมาก ได้จำหน่ายในประเทศญี่ปุ่น ฮ่องกง ประเทศสิงคโปร์ ประเทศอินโดนีเซีย ประเทศมาเลเซีย ไต้หวัน ประเทศลาว และประเทศไทย ส่วนในประเทศเคนยาและประเทศแทนซาเนียได้จำหน่ายเป็นรถมือสองโดยนำเข้าจากประเทศญี่ปุ่น โตโยต้า เซียนต้าได้เปิดตัวครั้งแรกในปี พ.ศ. 2546 ได้ใช้พื้นฐานเดียวกันกับโตโยต้า วีออส และโตโยต้า ยาริส โดยโตโยต้า เซียนต้า ได้เปิดตัวครั้งแรกในประเทศไทยเมื่อเดือนสิงหาคม พ.ศ. 2559
โตโยต้า เซียนต้า รุ่นแรกได้เผยโฉมครั้งแรกในญี่ปุ่นเมื่อปี พ.ศ. 2546 ในประเทศญี่ปุ่น โดนเซียนต้ารุ่นแรกนี้ สามารถพบได้ในฮ่องกง , อินโดนีเซีย , และสิงคโปร์ โดยประเทศเหล่านี้ได้นำเซียนต้ารุ่นแรกมาจำหน่ายโดยผ่านการนำเข้าซ้อนหรือเกรย์ มาร์เก็ต
ในปี พ.ศ. 2549 เซียนต้ารุ่นแรกก็ได้มีการปรับโฉมเกินขึ้นภายหลังที่ขายมา 3 ปี โดยมีสีใหม่เพิ่มเข้ามาคือสี Apple Green, Gun-Metal Grey, และ Metallic Blue ส่วนสิ่งอื่นที่เพิ่มเข้ามาคือประตูสไลด์ไฟฟ้า
โฉมนี้ได้ใช้เครื่องยนต์เบนซิน 1.5 ลิตร VVT-i มีพละกำลัง 109 แรงม้า ที่แรงบิด 6,000 รอบต่อนาที ส่งกำลังด้วยเกียร์อัตโนมัติ CVT ซึ่งเป็นเครื่องยนต์เดียวกับโตโยต้า วีออส ส่วนระบบ ABS และ EBD มีใให้ในทุกรุ่น
โตโยต้า เซียนต้า รุ่นที่ 2 เปิดตัวครั้งแรกที่ประเทศญี่ปุ่นเมื่อปี พ.ศ. 2558 และได้เปิดตัวในประเทศไทยเมื่อวันที่ 17 สิงหาคม พ.ศ. 2559 ที่ห้องคริสตัลฮอลล์ ชั้น 3 โรงแรมพลาซ่า แอทธินี เป็นครั้งแรกในประเทศไทยที่โตโยต้า เซียนต้าได้มาทำการตลาด และใช้สโลแกนในการเปิดตัวว่า "ALL NEW SIENTA... Bring it ALL" โดยมีคุณปู ไปรยามาเป็นพรีเซนเตอร์ด้วย
โฉมนี้ มาพร้อมเครื่องยนต์เดียวกันกับโตโยต้า วีออส 2NR-FE ขนาด 1.5 ลิตร ให้กำลังสูงสุด 108 แรงม้าที่ 6,000 รอบต่อนาที แรงบิด 140 นิวตัน–เมตร ที่ 4,200 รอบต่อนาที ใช้ระบบเกียร์อัตโนมัติ CVT 7 จังหวะ ซึ่งสามารถรองรับน้ำมันแก๊สโซฮอลล์ E20 ได้ และมีอัตราการใช้น้ำมันเชื้อเพลิงที่ 16.1 กิโลเมตรต่อลิตร
โตโยต้า เซียนต้าในประเทศไทย มีรุ่นย่อย 2 รุ่นคือรุ่น V และรุ่น G โดยทั้งคู่ไม่มีเกียร์ธรรมดาและไม่มีระบบไฮบริดแบบประเทศญี่ปุ่น มาพร้อมสีส้ม สีเงิน สีขาว และสีดำ
ฟุตบอลเอเชียเยาวชนอายุไม่เกิน 23 ปี 2018
ฟุตบอลเอเชียเยาวชนอายุไม่เกิน 23 ปี 2018 () หรือเป็นที่รู้จักในชื่อ เอเอฟซี ยู-23 แชมป์เปิยนชิพ เป็นการแข่งขันฟุตบอลเอเชียเยาวชนอายุไม่เกิน 23 ปี ซึ่งจัดขึ้นเป็นครั้งที่ 3 โดยสมาพันธ์ฟุตบอลเอเชีย ในระหว่างวันที่ 6 - 27 มกราคม พ.ศ. 2561 ที่ประเทศจีน สำหรับฟุตบอลเอเชียเยาวชนอายุไม่เกิน 23 ปี จำกัดอายุนักฟุตบอลที่เกิดหลัง (หรือใน) วันที่ 1 มกราคม ค.ศ. 1995 (พ.ศ. 2538) เป็นต้นไป
โดยการแข่งขัน เอเอฟซี ยู-23 แชมเปิ้ยนชิพ รอบคัดเลือก จะแข่งขันกันระหว่าง 15-23 กรกฎาคม ค.ศ. 2017 และผลการจับสลากแบ่งสาย Aฟุตบอลเอเชียเยาวชนอายุไม่เกิน 23 ปี 2018 รอบคัดเลือก
การแข่งขันจะลงเล่นในสี่เมืองและสี่สนามกีฬา, ทั้งหมดในจังหวัดของ เจียงซู.
การจับสลากแบ่งสายสำหรับทัวร์นาเมนต์รอบสุดท้ายได้จัดขึ้นเมื่อวันที่ 24 ตุลาคม พ.ศ. 2560, 16:00 , ที่โรงแรมเทรเดอร์สฟูตู้ ใน ฉางโจว. 16 ทีมได้ถูกจับสลากอยู่ในสี่กลุ่มจากสี่ทีม. ทีมต่างๆที่ได้จัดวางตามผลงานของพวกเขาใน ฟุตบอลเอเชียเยาวชนอายุไม่เกิน 23 ปี 2016 รอบสุดท้ายและ รอบคัดเลือก, ประกอบกับเจ้าภาพจีนจะเป็นทีมวางโดยอัตโนมัติและได้ถูกกำหนดให้อยู่ในตำแหน่ง เอ1 ในการจับสลาก.
สองทีมที่ดีที่สุดของแต่ละกลุ่มผ่านเข้าสู่รอบก่อนรองชนะเลิศ.
เวลาทั้งหมดคือเวลาท้องถิ่น, CST ().
เลกดิสตริกต์
เลกดิสตริกต์ () หรือรู้จักกันในชื่อ เลกแลนด์ (Lakeland) เป็นพื้นที่ที่มีภูมิประเทศแบบภูเขาในภาคตะวันตกเฉียงเหนือของอังกฤษ เป็นสถานที่ท่องเที่ยวยอดนิยมในวันหยุด มีทะเลสาบ, ภูเขา และป่าที่มีชื่อเสียง นอกจากนี้ยังเป็นที่ตั้งของอุทยานแห่งชาติเลกดิสตริกต์ ซึ่งครอบคลุมพื้นที่เกือบทุกส่วนของเลกดิสตริกต์อีกด้วย ซึ่งในแต่ละปีจะมีผู้เยี่ยมชมอุทยานนี้กว่า 15 ล้านคน ถือเป็นอุทยานแห่งชาติที่มีผู้เยี่ยมชมมากที่สุดในสหราชอาณาจักร
เลกดิสตริกต์ตั้งอยู่ในเทศมณฑลคัมเบรีย ในอุทยานแห่งนี้ยังเป็นที่ตั้งของสกอเฟลล์ไพก์ (Scafell Pike) ยอดเขาที่สูงที่สุดในอังกฤษซึ่งมีความสูง 978 เมตร นอกจากนี้ยังเป็นที่ตั้งของจุดที่ลึกที่สุดในอังกฤษ คือทะเลสาบวอสต์วอเทอร์ (Wastwater) และวินเดอร์เมียร์ (Windermere) อุณหภูมิในหน้าร้อนอยู่ระหว่าง 9.0 ถึง 20°ซ และอุณหภูมิในหน้าหนาวอยู่ระหว่าง 1.4 ถึง 9.7°ซ
พระพิมลธรรม (นาค สุมนนาโค)
พระพิมลธรรม นามเดิม นาค ฉายา สุมนนาโค เป็นพระราชาคณะรองเจ้าคณะหนเหนือ เจ้าคณะมณฑลชุมพร เจ้าอาวาสวัดอรุณราชวรารามราชวรมหาวิหาร นอกจากนี้ท่านยังเป็นพระเกจิอาจารย์ผู้มีชื่อเสียงจากการทำตะกรุดหนังหน้าผากเสือ
พระพิมลธรรม มีนามเดิมว่า นาค เป็นชาวบ้านบางพูน จังหวัดปทุมธานี เกิดเมื่อวันศุกร์ ขึ้น 5 ค่ำ เดือนยี่ ปีวอก จ.ศ. 1234 ตรงกับวันที่ 3 มกราคม พ.ศ. 2415 (นับแบบปัจจุบันเป็น พ.ศ. 2416) เมื่ออายุ 12 ปี ได้บรรพชาเป็นสามเณรอยู่กับเจ้าอธิการหว่าง วัดสารพัดช่าง (ภายหลังเป็นพระครูธรรมานุสารี วัดเทียนถวาย) ได้เข้าสอบครั้งแรกในปีขาล พ.ศ. 2433 ได้เปรียญธรรม 4 ประโยค เมื่ออายุครบอุปสมบท อาจารย์จึงนำมาฝากกับพระธรรมวโรดม (แดง สีลวฑฺฒโน) วัดสุทัศนเทพวรารามราชวรมหาวิหาร
พ.ศ. 2435 ปีมะโรง ได้อุปสมบทเป็นพระภิกษุ โดยมีสมเด็จพระวันรัต (แดง สีลวฑฺฒโน) เป็นพระอุปัชฌาย์ จากนั้นอยู่ศึกษาพระปริยัติธรรมกับสมเด็จพระอุปัชฌาย์บ้าง กับพระยาธรรมปรีชา (ทิม) บ้าง แล้วเข้าสอบเป็นครั้งที่สองในปีมะเมีย พ.ศ. 2437 ได้อีก 2 ประโยคเป็นเปรียญธรรม 6 ประโยค และเข้าสอบครั้งสุดท้ายในปีจอ พ.ศ. 2441 เป็นเปรียญธรรม 7 ประโยค
วันที่ 22 มิถุนายน พ.ศ. 2453 ได้รับพระราชทานสัญญาบัตรสถาปนาเป็นเจ้าคณะมณฑลชุมพรพระพิมลธรรม ถึงแก่มรณภาพเมื่อวันที่ 14 กรกฎาคม พ.ศ. 2488 สิริอายุได้
รอเบิร์ต อัลลัน อาคเคอร์แมน
รอเบิร์ต อัลลัน อาคเคอร์แมน (30 มิถุนายน ค.ศ. 1944, Brooklyn) เป็นนักแสดงภาพยนตร์ชาวอเมริกันและผู้กำกับภาพยนตร์ เริ่มกำกับภาพยนตร์ตั้งแต่ปี ค.ศ. 1992
เจมส์ แอลการ์
เจมส์ แอลการ์ (11 มิถุนายน ค.ศ. 1912 – 26 กุมภาพันธ์ ค.ศ. 1998) เป็นผู้กำกับภาพยนตร์ ผุ้กำกับชาวอเมริกัน เริ่มทำงานตั้งแต่ปี ค.ศ. 1934 - ค.ศ. 1977
แดเนียล แอลแกรนต์
แดเนียล แอลแกรนต์ เป็นผู้กำกับภาพยนตร์ชาวอเมริกัน ส่วนมากแดเนียลจะทำงานแบบอิสระ มีผลงานกำกับภาพยนตร์มากมาย เช่น"Naked in New York" (1993), "People I Know" (2002), และ "Greetings from Tim Buckley" (2012).
อัลแบร์โต ดี'อาแวร์ซา
อัลแบร์โต ดี'อาแวร์ซา (4 มีนาคม ค.ศ.1920 – 21 มิถุนายน ค.ศ. 1969 ) เป็นนักแสดงและผู้กำกับภาพยนตร์ชาวอิตาลี
ปรีโม เซกลีโอ
ปรีโม เซกลีโอ (1906-1984) เป็นผู้กำกับภาพยนตร์และนักเขียนบทชาวอิตาลี
เปแตร์ เดล มอนเต
เปแตร์ เดล มอนเต (29 กรกฎาคม ค.ศ. 1943) เป็นผู้กำกับภาพยนตร์และนักเขียนบทชาวอิตาลี กำกับภาพยนตร์มากถึง 15 เรื่อง ตั้งแต่ปี ค.ศ. 1969
พรรคเสรีและปฎิรูป
พรรคเสรีและปฎิรูป(, ÖRP) เป็นพรรคการเมืองแนวคิดเสรีนิยม ของนอร์เทิร์นไซปรัส ก่อตั้งขึ้นเมื่อปี ค.ศ. 2006
เอนรีโก กรัส
เอนรีโก กรัส (7 มีนาคม ค.ศ. 1919 – 5 มีนาคม ค.ศ. 1981) เป็นผู้กำกับภาพยนตร์ และนักเขียนบทชาวอิตาลี กำกับภาพยนตร์มากถึง 22 เรื่อง ตั้งแต่ปี ค.ศ. 1941 ถึง ค.ศ. 1961
เวส บอล
เวส บอล (28 ตุลาคม ค.ศ. 1980) เป็นผู้กำกับภาพยนตร์ชาวอเมริกัน
ปีเตอร์ มักคาร์ที
ปีเตอร์ มักคาร์ที เป็นผู้กำกับภาพยนตร์, ผู้กำกับภาพยนตร์, นักเขียนบทและนักแสดงชาวอเมริกัน
แจ็ก เดนตัน
แจ็ก เดนตัน เป้นนักแสดงและผู้กำกับภาพยนตร์ชาวอังกฤษ
นักแสดง
ผู้กำกับ
เดสมอนด์ โรเบิตส์
เดสมอนด์ โรเบิตส์ (5 กุมภาพันธ์ ค.ศ. 1894 – 11 มกราคม ค.ศ. 1968) เป็นนักแสดงละครเวทีและนักแสดงภาพยนตร์ชาวอังกฤษ เริ่มทำงานตั้งแต่ปี ค.ศ. 1927 - ค.ศ. 1967
โรส อัลบา
โรส อัลบา (5 กุมภาพันธ์ ค.ศ. 1920 – มกราคม ค.ศ. 2006) เป็นนักแสดงลูกครึ่งชาวอียิปต์-อังกฤษ เริ่มแสดงตั้งแต่ปี ค.ศ. 1956 - ค.ศ. 1982
อาร์ตี แอช
อาร์ตี แอช (; 1895–1954) เป็นนักแสดงชายชาวอังกฤษ
เรจินัลด์ บาค
เรจินัลด์ บาค (; 3 กันยายน ค.ศ. 1886 – 6 มกราคม ค.ศ. 1941) เป็นนักแสดงภาพยนตร์และผู้กำกับชาวอังกฤษ
จอร์จ บาร์รอลด์
จอร์จ บาร์รอลด์ (17 ธันวาคม ค.ศ. 1889 - มกราคม ค.ศ. 1970) เป็นนักแสดงชาวอังกฤษ
บั๊ค โรเจอร์ มนุษย์ในศตวรรษที่ 25
บั๊ก โรเจอร์ มนุษย์ในศตวรรษที่ 25 เป็นภาพยนตร์โทรทัศน์อเมริกันแนวผจญภัยทางวิทยาศาสตร์ที่ผลิตโดยยูนิเวอร์แซลสตูดิโอส์ เป็นซีรีส์โทรทัศน์ที่ออกอากาศสองฤดูกาลระหว่างปี พ.ศ. 2522 และ พ.ศ. 2524, และเรื่องราวขนาดยาวที่ได้รับการออกวางจำหน่ายในรูปแบบของภาพยนตร์ละคร, ก่อนหน้าที่ซีรีส์โทรทัศน์จะได้รับการออกอากาศ ภาพยนตร์และซีรีส์โทรทัศน์ได้รับการพัฒนาโดย Glen A. Larson และ Leslie Stevens, ตามบทคาแรคเตอร์ของตัวละครบั๊กโรเจอร์สที่สร้างขึ้นเมื่อปี พ.ศ. 2471 โดย ฟิลิป ฟรานซิส นีลัน (Philip Francis Nowlan) ซึ่งก่อนหน้านี้เคยเป็นจุดเด่นในหนังสือการ์ตูน, นวนิยายขนาดสั้น, ภาพยนตร์ซีรีส์, และซีรีส์ทางโทรทัศน์และวิทยุ :)
เอาต์ลาสต์
เอาต์ลาสต์ () เป็นวิดีโอเกมแนวสยองขวัญเอาชีวิตรอดมุมมองบุคคลที่หนึ่ง พัฒนาและจำหน่ายโดยเรดบาร์เรลส์ เกมเกี่ยวข้องกับนักข่าวสืบสวนอิสระชื่อ ไมลส์ อัปเชอร์ ซึ่งตัดสินใจเข้าไปสืบสวนในโรงพยาบาลจิตเวชแห่งหนึ่งในแดนไกลชื่อ โรงพยาบาลเมานต์แมสซิฟ ตั้งอยู่ในแนวภูเขาของเลกเคาน์ตี รัฐโคโลราโด สำหรับเนื้อหาดาวน์โหลดวิสเซิลโบลเวอร์มีเนื้อเรื่องเกี่ยวกับเวย์ลอน พาร์ก คนที่พาไมลส์ไปที่นั่นครั้งแรก
"เอาต์ลาสต์"ออกจำหน่ายลงไมโครซอฟท์ วินโดวส์ ในวันที่ 4 กันยายน ค.ศ. 2013 เพลย์สเตชัน 4 ในวันที่ 4 กุมภาพันธ์ ค.ศ. 2014 และเอกซ์บอกซ์ วัน ในวันที่ 19 มิถุนายน ค.ศ. 2014 "เอาต์ลาสต์"ได้รับคำวิจารณ์ด้านบวก และได้รับการยกย่องในเรื่ององค์ประกอบและระบบเกมที่สยองขวัญ เกมเวอร์ชันลินุกซ์และโอเอสเท็นออกจำหน่ายภายหลังในวันที่ 31 มีนาคม ค.ศ. 2015 นับถึงเดือนตุลาคม ค.ศ. 2016 เกมขายได้รวม 4 ล้านหน่วย
เกมภาคต่อจะออกจำหน่ายในวันที่ 25 เมษายน ค.ศ. 2017
คลองในไก่
คลองในไก่, คลองนายก่าย หรือ คลองมะขามเรียง เป็นแนวคลองขุดโบราณบนเกาะเมืองในจังหวัดพระนครศรีอยุธยา เชื่อมคลองมหาไชยทางทิศเหนือกับแม่น้ำเจ้าพระยาทางทิศใต้ ถือเป็นเส้นทางหลักในการคมนาคมระหว่างเกาะเมืองไปสู่นอกเกาะเมือง และเป็นคลองที่มีขนาดยาวที่สุดในเกาะเมือง
คลองได้ชื่อว่า "นายก่าย" คำว่า นายก่าย หรือในไก่ มาจากภาษาจีน (內街) เป็นคำภาษาจีนฮกเกี้ยน แปลว่า "ตลาดถนนใน" บ้างก็ว่าตั้งตามชื่อชาวจีนคนหนึ่งที่เป็นหัวหน้าขุดคลอง ภายหลังเรียกเพี้ยนเป็น "ในไก่"
ส่วนชื่อ "คลองมะขามเรียง" ที่เป็นชื่อนิยมนั้น เกิดขึ้นจากการพัฒนาคลองในไก่ในสมัยจอมพล แปลก พิบูลสงครามเป็นนายกรัฐมนตรี ที่มีการตัดถนนเลียบคลอง และปลูกต้นมะขามเรียงรายด้วยจึงได้ชื่อนี้มา
ช่วงต้นอาณาจักรอยุธยา ได้มีชาวจีนเข้ามาตั้งชุมชนนอกเกาะเมือง ได้แก่บริเวณแหลมบางกะจะ คลองสวนพลู และปากน้ำแม่เบี้ย จนประชาคมเริ่มขยายตัวขึ้น ผู้คนจึงหลั่งไหลข้ามมาตั้งถิ่นฐานบนเกาะเมืองบริเวณหลังป้อมเพชร กลายเป็นชุมชนชาวจีนขนาดใหญ่ ดังสังเกตได้จากโบราณสถาน วัดร้าง สุสาน และโบราณวัตถุจำนวนมากเรียงรายตามฝั่งคลอง ในช่วงเวลานี้ได้มีการก่อตั้งกรมท่าซ้าย มีขุนนางตำแหน่งออกญาโชฎึกราชเศรษฐี เป็นผู้ปกครองชาวเอเชียจากบูรพาทิศ อันได้แก่ จีน ญี่ปุ่น รีวกีว ญวน และฟอร์โมซา โดยอยู่ภายใต้การปกครองของออกญาศรีธรรมราช เสนาบดีพระคลังสินค้า ด้วยเหตุนี้จึงมีการขุดคลองในไก่ขึ้น เพื่อเป็นเส้นทางสัญจรระหว่างชุมชนชาวจีนกับชุมชนอื่น ๆ ในเกาะเมือง ชาวจีนที่อาศัยแถบคลองในไก่นี้ส่วนใหญ่เป็นฮกเกี้ยนซึ่งเป็นกลุ่มชนชั้นผู้ดี และชาวจีนกลุ่มดังกล่าวนี้ก็มีส่วนร่วมกับสมเด็จพระเจ้ากรุงธนบุรีในการต่อสู้ศึกและฟื้นฟูอาณาจักรในเวลาต่อมาด้วยมองว่าตนเป็นส่วนหนึ่งของกรุงศรีอยุธยา
ในอดีตย่านในไก่ถือเป็นย่านการค้าขนาดใหญ่ที่สำคัญของชาวจีนในอยุธยา มีทั้งตลาดใหญ่และตลาดน้อยตั้งอยู่ริมสองฝั่งคลองในไก่ ถือเป็นชุมชนจีนประจำเมือง (China Town) ของอยุธยา แต่ปัจจุบันตลาดทั้งสองแห่งนั้นไม่มีแล้ว และยังมีความสำคัญอีกอย่างด้วยเป็นที่ตั้งของเคหสถานเดิมในพระบาทสมเด็จพระพุทธยอดฟ้าจุฬาโลก ที่ในหนังสืออภินิหารบรรพบุรุษและพระราชหัตถเลขาของพระบาทสมเด็จพระจอมเกล้าเจ้าอยู่หัวทรงระบุไว้เพียงว่าอยู่บริเวณวัดสุวรรณดารารามไปจนถึงป้อมเพชรและคลองในไก่ ซึ่งพระบาทสมเด็จพระพุทธยอดฟ้าจุฬาโลกก็ทรงสืบเชื้อสายฮกเกี้ยนจากชุมชนวัดสุวรรณดารารามฝั่งตะวันออกของคลองในไก่นี้
คลองในไก่ได้รับการพัฒนาในช่วงรัฐบาลจอมพล แปลก พิบูลสงคราม ที่มีการตัดถนนเลียบคลองและปลูกต้นมะขามเรียงราย และเรียกถนนสายนี้ว่า "ถนนคลองมะขามเรียง" และถูกไปเรียกเป็นชื่อคลองด้วยว่า "คลองมะขามเรียง" ปัจจุบันคลองในไก่และคลองฉะไกรใหญ่ถือเป็นสองคลองบนเกาะเมืองที่สามารถรอดพ้นการบุกรุกหรือถมที่จากราษฎรไปได้
คลองมีลักษณะตรงทอดยาวในแนวเหนือใต้เช่นเดียวกับคลองอื่น ๆ ทิศเหนือทะลุคลองมหาไชยที่สามารถต่อไปถึงแม่น้ำลพบุรีหรือแม่น้ำป่าสักได้ ส่วนทิศใต้ทะลุแม่น้ำเจ้าพระยาบริเวณป้อมเพชร ถือเป็นคลองขุดที่มีขนาดยาวที่สุดในเกาะเมือง ทิศตะวันตกมีคลองบางเอียนแยกออกไป และมีคลองอีกสายหนึ่งเชื่อมคลองในไก่กับคลองประตูจีน
พหุนามเลอจองดร์
ในสมการเลอจองดร์ จะมีสมการเลอจองดร์สมทบ (Associated Legendre polynomials) ที่จะเป็นผลเฉลยของสมการเลอจองดร์และหนุนามเลอจองดร์จะเป็นผลเฉลยของการสมมาตรบนแกนZ แบบทรงกระบอก
ส่วนในทางคณิตศาสตร์แล้วนั้นฟังก์ชันเลอจองดร์จะเป็นผลเฉลยของสมการอนุพันธ์ของเลอจองดร์ :
ผู้คิดค้นสมการนี้คือ เอเดรี่ยน มาเรีย เลอจองดร์ สมการอนุพันธ์สามัญ (ordinary differential equation, ODE)นี้มักจะนำมาใช้ในวิชาฟิสิกส์และเทคนิคอื่นๆ โดยเฉพาะอย่างยิ่งจะปรากฏในสมการลาปลาซ (Laplace's equation) ซึ่งสัมพันธ์กับการแก้สมการโดยใช้สมการเชิงอนุพันธ์ย่อย (partial differential equations, PDE)ในระบบพิกัดทรงกลม (spherical coordinates)
สมการเชิงอนุพันธ์ของเลอจองดร์มักจะนำไปใช้แก้ปัญหาของอนุกรมกำลัง (power series)สมการที่มีค่า regular singular points ที่ x= ±1 แต่โดยทั่วไปแล้วผลเฉลยของอนุกรมที่จุดเริ่มต้นจะมีค่าลู่เข้าที่ |"x"|
คลองประตูข้าวเปลือก
คลองประตูข้าวเปลือก (ตอนบน) และ คลองประตูจีน (ตอนล่าง) เป็นชื่อคลองโบราณบนเกาะเมืองในจังหวัดพระนครศรีอยุธยา เชื่อมแม่น้ำลพบุรีทางทิศเหนือกับแม่น้ำเจ้าพระยาทางทิศใต้ ถือเป็นเส้นทางหลักในการคมนาคมระหว่างเกาะเมืองไปสู่นอกเกาะเมือง รวมทั้งการค้าขาย คลองแบ่งเป็นสองตอน ตอนบนที่เชื่อมกับแม่น้ำลพบุรีจะเรียกว่าคลองประตูข้าวเปลือก ส่วนคลองตอนใต้ที่เชื่อมกับแม่น้ำเจ้าพระยาจะเรียกว่าคลองประตูจีน ถือเป็นคลองที่มีความสำคัญยิ่งในประวัติศาสตร์ แต่ปัจจุบันคลองสายนี้แทบไม่หลงเหลือคันคูแล้ว
คลองประตูข้าวเปลือกและคลองประตูจีนเป็นคลองที่วางตัวในแนวเหนือใต้ ทิศเหนือเชื่อมกับแม่น้ำลพบุรี เรียกคลองตอนบนว่าคลองประตูข้าวเปลือก ส่วนทิศใต้เชื่อมกับแม่น้ำเจ้าพระยา เรียกว่าคลองประตูจีน จากเอกสารของพระยาโบราณราชธานินทร์ (พร เดชะคุปต์) ระบุว่าปากคลองประตูข้าวเปลือกนั้น ""...มีป้อมก่อรูปพัดสมุดอยู่สองฟากคลอง แปลกกว่าปากคลองอื่น ๆ"" ซึ่งป้อมประตูข้าวเปลือกแห่งนี้ยังเคยเป็นสถานที่สู้รบระหว่างวังหลวงและวังหน้าหลังสิ้นรัชกาลสมเด็จพระเจ้าอยู่หัวท้ายสระ ในอดีตคลองประตูข้าวเปลือกและคลองประตูจีนมีคลองที่เชื่อมกับคลองในไก่สองสายทางทิศตะวันออก และมีคลองเชื่อมกับบึงพระราม และคลองประตูเทพหมีทางทิศตะวันตก ปัจจุบันบริเวณคลองใกล้วัดราชประดิษฐานยังเหลือซากกำแพงเมืองส่วนหนึ่ง แต่ตัวคลองนั้นถูกถมเป็นพื้นที่วัดราชประดิษฐานเพื่อรวมเข้ากับวัดท่าทรายที่เคยอยู่ตรงข้ามคลองดังกล่าว
คลองประตูข้าวเปลือกและคลองประตูจีนถือเป็นเส้นทางคมนาคมที่สำคัญยิ่งในอดีต เพราะคลองดังกล่าวตัดผ่านวัดวาอารามที่สำคัญ อาทิ วัดมหาธาตุ วัดราชประดิษฐาน และวัดราชบูรณะ ทั้งมีสะพานข้ามคลองทอดผ่านถึงสี่แห่ง อาทิ
ปัจจุบันคลองประตูข้าวเปลือกและคลองประตูจีนแทบไม่เหลือแนวคันคลองแล้วเนื่องจากการขยายตัวของชุมชนเมือง และยังไม่มีแนวคิดที่จะบูรณะคลองสายนี้ขึ้นใหม่
หวนจง
หวนจง ( , ? — ค.ศ. 263) ขุนศึกแห่งจ๊กก๊กในช่วงปลายของ ยุคสามก๊ก
หวนจงเป็นบุตรชายของ อุยก๋วน อดีตขุนนางของจ๊กก๊กที่ได้ไปรับใช้ วุยก๊ก แต่ยังมีความจงรักภักดีต่อจ๊กก๊กซึ่งหวนจงมีบทบาทสำคัญในช่วงวาระสุดท้ายของจ๊กก๊กเมื่อเขาและ จูกัดเจี๋ยม บุตรชายของ จูกัดเหลียง อดีตอัครมหาเสนาบดีคนแรกแห่งจ๊กก๊กได้ยกทัพไปต้านทานการบุกโจมตีของวุยก๊กที่ด่านกิมก๊กหรือเหมียนจู่แต่ต้านทานไม่ไหวถูกฆ่าตายพร้อมกับจูกัดเจี๋ยมที่เชือดคอตัวเองตายเมื่อ ค.ศ. 263
เฮียงทง
เฮียงทง ( , ? — ค.ศ. 240) ขุนศึกแห่งจ๊กก๊กในช่วง ยุคสามก๊ก
เฮียงทงเริ่มรับราชการในรัชสมัย พระเจ้าเล่าปี่ ก่อนจะถูกฆ่าตายโดยชนเผ่าป่าเถื่อนระหว่างยกทัพไปปราบชนเผ่าป่าเถื่อนในรัชสมัย พระเจ้าเล่าเสี้ยน เมื่อ ค.ศ. 240
ดอมินิก แคลเวิร์ต-ลูอิน
ดอมินิก นาแทเนียล แคลเวิร์ต-ลูอิน (; เกิด 16 มีนาคม 1997) นักฟุตบอลอาชีพชาวอังกฤษในตำแหน่งกองหน้าปัจจุบันลงเล่นให้กับทีมเอฟเวอร์ตันและ
แคลเวิร์ต-ลูอินเข้าร่วมศูนย์ฝึกเยาวชนของทีมดาบคู่ สโมสรเชฟฟีลด์ยูไนเต็ด เมื่อวันที่ 28 เมษายน ค.ศ. 2005 ขณะอายุได้ 8 ปีจนกระทั่งเดือนเมษายน ค.ศ. 2015 แคลเวิร์ต-ลูอินในวัย 18 ปีได้เซ็นสัญญาเป็นนักฟุตบอลอาชีพเป็นระยะเวลา 3 ปีในถิ่น จนถึงฤดูร้อน ค.ศ. 2018 และได้ประเดิมสนามกับทีมชุดใหญ่ในศึกลีกวัน เมื่อวันที่ 25 เมษายน ค.ศ. 2015 ในนัดที่ทีมดาบคู่เสมอกับสโมสร 1–1 โดยเขาถูกส่งเป็นตัวสำรองในนาทีที่ 66
ค.ศ. 2014 แคลเวิร์ต-ลูอินถูกส่งไปเล่นกับสโมสร ด้วยสัญญายืมตัวป็นเวลา 1 ฤดูกาลกระทั่งเดือนเมษายน ค.ศ. 2015 จึงได้กลับมายังต้นสังกัด
วันที่ 7 สิงหาคม ค.ศ. 2015 แคลเวิร์ต-ลูอินถูกส่งไปร่วมทีมนอร์แทมป์ตันทาวน์ด้วยสัญญายืมตัวจนถึงเดือนมกราคม ค.ศ. 2016 โดยเขาได้ประเดิมสนามและประเดิมประตูแรกให้กับทีมใหม่ในอีก 4 วันต่อมาคือในวันที่ 11 สิงหาคม ในนัดที่เอาชนะทีมแบล็กพูลไปได้ 3–0 ในศึกลีกคัพ
โปเกมอน เดอะมูฟวี่ ตอน คิวเรม กับนักรบศักดิ์สิทธิ์ เคลดิโอ
โปเกมอน เดอะมูฟวี่ คิวเรม กับนักรบศักดิ์สิทธิ์ เคลดิโอ () เป็นภาพยนตร์โปเกมอนเดอะมูฟวี่ที่ 15 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 14 กรกฎาคม พ.ศ. 2555
ระหว่างที่กำลังเดินทางไปยังเมือง โรชาน ซาโตชิและเพื่อนๆ ได้พบกับโปเกมอนประหลาด เคลดิโอ ซึ่งกำลังถูกโปเกมอนในตำนาน คิวเร็ม ตามล่าอยู่พวกเขาได้ยื่นมือเข้าช่วยเหลือเคลดิโอ และเข้าไปพัวพันกับการต่อสู้ของเหล่านักรบศักดิ์สิทธิ์โดยไม่รู้ตัว ซาโตชิจะช่วยเคลดิโอและเหล่านักรบศักดิ์สิทธิ์โดยไม่รู้ตัว ซาโตชิจะช่วยเคลดิโอและเหล้านักรบศักดิ์สิทธิ์จากความโกรธกริ้วของ คิวเร็ม ได้หรือไม่ ?
เมื่อพระจันทร์เต็มดวงลอยขึ้นเหนือลูน่าโทนปีละหนึ่งครั้ง เมโลเอตตาจัง จะมาร้องเพลงสุดไพเราะให้ทุกๆคนฟังแต่ผล “เมโลดีเบอรี” ที่จะช่วยให้เพราะขึ้นกลับถูกพัดกระจัดกระจายไป พิคาชู และเพื่อนๆจึงต้องช่วยกันออกตามหาแต่เรื่องวุ่นๆก็เกิดขึ้นเมื่อ เนี้ยส ที่หลงรักเมโลเอตตาตั้งใจว่าจะต้องหาผลเมโลดีเบอรีมาให้ใด้ก่อนทุกๆคน
สโมสรวอลเลย์บอลวิสาขา
สโมสรวอลเลย์บอลวิสาขา เป็นสโมสรวอลเลย์บอลอาชีพในประเทศไทย ก่อตั้งขึ้นในปี พ.ศ. 2559 ปัจจุบันแข่งขันอยู่ในวอลเลย์บอลไทยแลนด์ลีก
"ข้อมูล ณ เดือนมกราคม พ.ศ. 2561"
สยามสแควร์ (ภาพยนตร์ พ.ศ. 2560)
สยามสแควร์ () คือ ภาพยนตร์ไทยแนวกึ่งสยองขวัญกึ่งข้ามพ้นวัย ของบริษัท สหมงคลฟิล์ม อินเตอร์เนชั่นแนล จำกัด ออกฉายในปี พ.ศ. 2560 กำกับโดย ไพรัช คุ้มวัน เขียนบทโดย เอกราช มอญวัฒ ธีปนันท์ เพ็ชรศรี ชาญชนะ หอมทรัพย์ และไพรัช คุ้มวัน นำแสดงโดย อิษยา ฮอสุวรรณ มรกต หลิว และพลอย ศรนรินทร์ เล่าเรื่องของวัยรุ่น 10 คนที่เข้าไปพัวพันกับเรื่องเล่าเกี่ยวกับวิญญาณเด็กสาว และต้องเผชิญกับเหตุการณ์ลึกลับน่าสะพรึงกลัว ที่เกิดขึ้นหลังเหตุการณ์ไฟดับในคืนหนึ่งที่สยามสแควร์
ภาพยนตร์เรื่องนี้เป็นโครงการที่ริเริ่มโดยกลุ่ม "ฮิดเดนเอเจนดา" ซึ่งเป็นกลุ่มครีเอทีฟของสหมงคลฟิล์ม และเป็นผลงานการกำกับภาพยนตร์ขนาดยาวเรื่องแรกของไพรัช คุ้มวัน
บทภาพยนตร์เรื่องนี้เขียนโดย เอกราช มอญวัฒ และธีปนันท์ เพ็ชรศรี โดยมีไพรัช คุ้มวัน และชาญชนะ หอมทรัพย์ ทำหน้าที่แก้ไขเพิ่มเติมรายละเอียดของบท โดยเฉพาะการเพิ่มเติมอารมณ์ร่วมและประสบการณ์ส่วนตัวที่ไพรัชมีต่อสยามสแควร์ทั้งในยุคของเขาและในยุคปัจจุบันลงไป จนได้เป็นบทฉบับสมบูรณ์
ภาพยนตร์เรื่องนี้เป็นภาพยนตร์เรื่องที่สามของสหมงคลฟิล์ม ถัดจาก "สยามสแควร์" (ศุภักษร, พ.ศ. 2527) และ "รักแห่งสยาม" (ชูเกียรติ ศักดิ์วีระกุล, พ.ศ. 2550) ที่ใช้สยามสแควร์เป็นฉากหลังหลักในการดำเนินเรื่อง โดยเรื่องนี้เลือกเล่าถึงสถานที่ดังกล่าวด้วยมิติของภาพยนตร์สยองขวัญภายใต้แนวคิดหลักที่ว่า "สยามสแควร์มีผี" ด้วยการใช้ภาพและบรรยากาศของสยามสแควร์ยามค่ำคืนที่ทั้งเงียบเหงาและน่ากลัว ต่างจากตอนกลางวันที่มีสีสันและผู้คนพลุกพล่าน นอกจากนี้ ผู้สร้างยังต้องการนำเสนอว่า สยามสแควร์มีการเปลี่ยนแปลงและเปลี่ยนผ่านทั้งคนและสถานที่อยู่เสมอ ภาพยนตร์เรื่องนี้จึงเปรียบเสมือนการเติมเต็มไตรภาคสยามสแควร์ต่อจากอีกสองเรื่องที่กล่าวถึงข้างต้น ด้วยการทำหน้าที่เป็นสมุดบันทึกช่วงเวลาหนึ่งของสยามสแควร์ รวมถึงบรรยากาศและความคิดของผู้คนในอีกยุคสมัยที่ภาพยนตร์กล่าวถึงเอาไว้
สำหรับการเล่าเรื่องของตัวละครวัยรุ่นทั้งสิบคน ซึ่งเป็นตัวละครหลักของภาพยนตร์เรื่องนี้ ไพรัชให้สัมภาษณ์กับไบโอสโคปทางเว็บไซต์เอ็มไทยว่า ตนได้วิธีการมาจากภาพยนตร์วัยรุ่นญี่ปุ่นเรื่อง "เดอะคิริชิมะทิง" (ไดฮะจิ โยะชิดะ, พ.ศ. 2555) ที่สามารถเล่าเรื่องตัวละครหลาย ๆ ตัวให้มีความสำคัญเท่า ๆ กันได้เป็นอย่างดี โดยตัวละครทุกตัวต่างก็มีเส้นเรื่องเป็นของตัวเอง
ภาพยนตร์เรื่องนี้เข้าฉายในประเทศไทยอย่างเป็นทางการเมื่อวันที่ 30 มีนาคม พ.ศ. 2560 (โดยมีการจัดฉายรอบพิเศษ "เด็กสยามดูก่อน" ในวันที่ 25 มีนาคม ของปีเดียวกัน ณ โรงภาพยนตร์ลิโด้ กรุงเทพมหานครฯ) และเข้าฉายในระดับนานาชาติครั้งแรกในสายประกวดของเทศกาลภาพยนตร์ตะวันออกไกลครั้งที่ 19 ณ เมืองอูดิเน ประเทศอิตาลี และภาพยนตร์เรื่องนี้ได้กลับมาฉายในโรงภาพยนตร์อีกครั้งจากการโหวตของเว็บไซต์ เมเจอร์ ซีนีเพล็กซ์ โดยจะเข้าฉายในวันที่ 29 กันยายน 2560 ที่โรงภาพยนตร์ พารากอน ซีนีเพล็กซ์ โดยเข้าฉายเพียงแค่วันเดียวและรอบเดียว
กีฬาแห่งชาติจีน
กีฬาแห่งชาติสาธารณรัฐประชาชนจีน () บางครั้งเรียกว่า ออลไชนาเกมส์ () เป็นมหกรรมกีฬาชั้นนำของประเทศจีนในระดับประเทศ โดยปกติจะจัดขึ้นทุกๆ 4 ปี ครั้งล่าสุดจัดขึ้นในเดือนตุลาคม ค.ศ. 2013 เมื่อปี ค.ศ. 2013 จัดขึ้นที่เหลียวหนิง ครั้งถัดไปจะจัดขึ้นที่เมืองเทียนจินใน ค.ศ. 2017
วอลเลย์บอลชายไทยเดนมาร์คซูเปอร์ลีก 2017
วอลเลย์บอลชายไทยเดนมาร์คซูเปอร์ลีก 2017 เป็นการแข่งขันวอลเลย์บอลประเภททีมชาย จำนวน 6 ทีม โดยการแข่งขันครั้งนี้จัดขึ้นเป็นครั้งที่ 4 ณ เอ็มซีซีฮอลล์ เดอะมอลล์บางกะปิ กรุงเทพมหานคร, ประเทศไทยการจับฉลากแบ่งกลุ่มทีมแชมป์และรองแชมป์จะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 20 มีนาคม พ.ศ. 2560 ณ เอ็มซีซีฮอลล์ เดอะมอลล์บางกะปิ กรุงเทพมหานคร
วอลเลย์บอลหญิงไทยเดนมาร์คซูเปอร์ลีก 2017
วอลเลย์บอลไทยเดนมาร์คซูเปอร์ลีก 2017 เป็นการแข่งขันวอลเลย์บอลประเภททีมหญิง จำนวน 6 ทีม โดยการแข่งขันครั้งนี้จัดขึ้นเป็นครั้งที่ 5 ณ เอ็มซีซีฮอลล์ เดอะมอลล์บางกะปิ กรุงเทพมหานครการจับฉลากแบ่งกลุ่มทีมแชมป์และรองแชมป์จะได้รับให้เป็นทีมวางของแต่ละกลุ่ม และอีก 4 ทีมที่เหลือได้ทำการจับฉลากเมื่อวันที่ 20 มีนาคม พ.ศ. 2560 ณ เอ็มซีซีฮอลล์ เดอะมอลล์บางกะปิ
ชิโร อิชิอิ
พลโทนายแพทย์ ชิโร อิชิอิ() เป็นแพทย์ทหารชาวญี่ปุ่นประจำกองทัพจักรวรรดิญี่ปุ่นและนักจุลชีววิทยาและผู้อำนวยการของหน่วย 731,หน่วยงานการทดลองอาวุธชีวภาพแห่งกองทัพจักรวรรดิญี่ปุ่นที่มีส่วนร่วมในการนำชาวจีนและเชลยศึกจากที่ต่างๆเช่น เกาหลี รัสเซีย เป็นต้นมาเป็นเหยื่อการทดลองมนุษย์ที่สุดแสนจะวิปริตทำให้มีผู้เสียชีวิตมากที่สุดในระหว่างสงครามจีน-ญี่ปุ่นครั้งที่สอง(1937–1945).
ทะเลสาบเนอชาแตล
ทะเลสาบเนอชาแตล () เป็นทะเลสาบในภาครอมังดี ประเทศสวิตเซอร์แลนด์ (เขตภาษาฝรั่งเศส) ทะเลสาบนี้ตั้งอยู่ในรัฐเนอชาแตลเป็นส่วนใหญ่ อยู่ห่างจากกรุงแบร์นไปทางตะวันตกราว 41 กิโลเมตร บางส่วนของทะเลสาบกินพื้นที่ของรัฐโว รัฐฟรีบวร์ค และรัฐแบร์น ถือเป็นทะเลสาบที่ใหญ่ที่สุดในสวิตเซอร์แลนด์ (แม้ทะเลสาบเจนีวาจะใหญ่กว่าแต่ก็ถือครองร่วมกับฝรั่งเศส) และใหญ่เป็นอันดับ 59 ของทวีปยุโรป ทะเลสาบมีความสูงอยู่ที่ 429 เมตรเหนือระดับน้ำทะเล จุดที่ลึกที่สุดมีความลึก 152 เมตร
แพ ซ็อง-วู
แพ ซ็อง-วู (เกิดเมื่อวันที่ 21 พฤศจิกายน ค.ศ. 1972) เป็นนักแสดงชาวเกาหลีใต้ เริ่มแสดงภาพยนตร์ตั้งแต่ปี ค.ศ. 1999
เอียวหงี
เอียวหงี ( , ? — ค.ศ. 235) ชื่อรองว่า เว่ยกง เป็นเสนาธิการแห่งจ๊กก๊กในช่วง ยุคสามก๊ก
เอียวหงีเกิดที่ เสียนหยาง
งออี้
งออี้ ( , ? — ค.ศ. 237) ชื่อรองว่า เป็นขุนศึกแห่งจ๊กก๊กและเป็นพี่ชายของ งอฮูหยิน จักรพรรดินีใน พระเจ้าเล่าปี่ ปฐมจักรพรรดิแห่ง จ๊กก๊ก
แต่เดิมงออี้เป็นขุนนางที่รับใช้ เล่าเจี้ยง เมื่อเล่าเจี้ยงประกาศยอมแพ้ต่อเล่าปี่ใน ค.ศ 215 งออี้จึงได้มารับใช้เล่าปี่สืบต่อมาจนกระทั่งภายหลังเมื่อสามารถปราบกบฏของ อุยเอี๋ยน ลงได้ใน ค.ศ. 234 ซึ่งตรงกับรัชสมัย พระเจ้าเล่าเสี้ยน จักรพรรดิองค์ที่ 2 แห่งจ๊กก๊กงออี้จึงได้เป็นเจ้าเมืองฮันต๋งสืบต่อจากอุยเอี๋ยนและดำรงตำแหน่งนี้อีกเพียง 3 ปีก็ถึงแก่กรรมเมื่อ ค.ศ. 237 ในรัชสมัย พระเจ้าเล่าเสี้ยน
เหลียงซี
เหลียงซี ( , ? — ?) เสนาบดีแห่งจ๊กก๊กโดยก่อนหน้านั้นได้เคยรับใช้ วุยก๊ก มาก่อน
แต่เดิมเหลียงซีรับราชการอยู่ที่เมืองเทียนสุ่ยและเป็นเพื่อนสนิทกับ เกียงอุย เมื่อเกียงอุยได้ยอมแพ้ต่อจ๊กก๊กเขาจึงได้มาติดต่อเหลียงซีให้ยอมแพ้ซึ่งเหลียงซีก็ได้ยอมแพ้ต่อจ๊กก๊กและได้รับตำแหน่งเป็นเจ้าเมืองเทียนสุ่ย
อุยก๋วน (วุยก๊ก)
อุยก๋วน ( , ค.ศ. 220 — ค.ศ. 291) ชื่อรองว่า ป๋อยู่ เป็นเสนาธิการแห่ง วุยก๊ก ซึ่งได้มารับใช้ราชวงศ์จิ้นตะวันตกภายหลังจากการล่มสลายของวุยก๊ก
อุยก๋วนเกิดเมื่อหลังจากโจโฉตายแล้ว ต่อมาอุยก๋วนก็ได้รับราชการกับสุมาเจียวแห่งวุยก๊ก หลังจากจ๊กก๊กล่มสลาย เตงงายและเตงต๋งผู้บุตรก็ถูกอุยก๋วนจับกุมและถูกลอบสังหารระหว่างทาง ต่อมาอุยก๋วนเห็นว่าจงโฮยถูกเกียงอุยยุยงให้แปรพักตร์ จึงตัดสินใจนำทหารของตนแยกออกจากจงโฮยแล้วบุกสังหารจงโฮยและเกียงอุยถึงแก่ความตาย ไม่นานก็ได้รับตำแหน่งผู้รักษาการเมืองเสฉวนจากสุมาเจียว
พระยาลัดพลีธรรมประคัลภ์ (วงศ์ ลัดพลี)
อำมาตย์เอก พระยาลัดพลีธรรมประคัลภ์ นามเดิม วงศ์ ลัดพลี เป็นอดีตรัฐมนตรีว่าการกระทรวงยุติธรรมในรัฐบาลจอมพล ป. พิบูลสงคราม อดีตประธานศาลฎีกา อดีตเลขาธิการคณะกรรมการกฤษษฎีกา และอดีตสมาชิกสภาผู้แทนราษฎรจังหวัดพระนคร
พระยาลัดพลีธรรมประคัลภ์ได้รับพระบรมราชานุญาตให้ลาออกจากบรรดาศักดิ์ในวันที่ 9 พฤษภาคม พ.ศ. 2485 ต่อมาวันที่ 23 มกราคม พ.ศ. 2488 ได้รับพระบรมราชานุญาตให้กลับคืนมีบรรดาศักดิ์ดังเดิม
พระยาลัดพลีธรรมประคัลภ์เป็นรัฐมนตรีว่าการกระทรวงยุติธรรม ในสมัยที่จอมพล แปลก พิบูลสงคราม เป็นนายกรัฐมนตรี เริ่มดำรงตำแหน่งตั้งแต่วันที่ 31 กรกฎาคม พ.ศ. 2496 จนกระทั่งพ้นจากตำแหน่งเมื่อวันที่ 21 มีนาคม พ.ศ. 2500 เป็นประธานศาลฎีกา เริ่มดำรงตำแหน่งตั้งแต่วันที่ 17 มกราคม พ.ศ. 2484 จนกระทั่งพ้นจากตำแหน่งเมื่อปี พ.ศ. 2495 เป็นเลขาธิการคณะกรรมการกฤษฎีกา เริ่มดำรงตำแหน่งตั้งแต่วันที่ 28 กันยายน พ.ศ. 2468 จนกระทั่งพ้นจากตำแหน่งเมื่อวันที่ 31 พฤษภาคม พ.ศ. 2469 และเคยเป็นอดีตสมาชิกสภาผู้แทนราษฎรจังหวัดพระนคร 1 สมัย
หมู่บ้านญี่ปุ่น
หมู่บ้านญี่ปุ่นเป็นชุมชนชาวญี่ปุ่นในกรุงศรีอยุธยานั้นเริ่มมีขึ้นราวสมัยสมเด็จพระมหาธรรมราชา ช่วงปลายพุทธศตวรรษที่ 21 โดยเริ่มต้นมาจากชุมชนเล็กๆ ของพ่อค้าเรือสำเภาชาวญี่ปุ่น ซึ่งภายในหมู่บ้านนั้นสันนิษฐานว่ามีชาวญี่ปุ่นอยู่ 3 กลุ่มด้วยกัน คือ พ่อค้า โรนินหรือนักรบญี่ปุ่นที่เข้ามาเป็นทหารอาสาญี่ปุ่นในอยุธยา และชาวญี่ปุ่นที่นับถือศาสนาคริสต์ เดินทางออกจากญี่ปุ่นเพื่อเสรีภาพในการนับถือศาสนา
ต่อมาได้รับพระมหากรุณาธิคุณจากพระมหากษัตริย์พระราชทานที่ดินให้ตั้งหมู่บ้าน ที่ตั้งของหมู่บ้านญี่ปุ่นนี้ก็อยู่ในบริเวณที่ตั้งเดิมของชุมชนชาวญี่ปุ่นเมื่อครั้งกรุงศรีอยุธยา ที่ตั้งอยู่ทางฝั่งตะวันออก ริมแม่น้ำเจ้าพระยาทางตอนใต้ของเกาะเมือง โดยในสมัยนั้น ฝั่งตรงข้ามแม่น้ำเป็นชุมชนชาวโปรตุเกส ส่วนที่ติดกับด้านเหนือของหมู่บ้านญี่ปุ่นจะมีคลองเล็กๆ คั่นเป็นชุมชนอังกฤษและชุมชนฮอลันดา
แสดงอยู่ในอาคารริมน้ำ ภายในจะมีเรื่องราวของยามาดะ นางามาซะ ขุนนางชาวญี่ปุ่นในราชสำนักอยุธยา เป็นหัวหญ้าชาวญี่ปุ่นและเจ้ากรมอาสาญี่ปุ่นในรัชสมัยสมเด็จพระเจ้าทรงธรรม ต่อมาได้รับการแต่ตั้งให้เป็นออกญาเสนาภิมุข ออกญาเสนาภิมุข มีบทบาทในการเชื่อมสัมพันธ์ทางการค้าระหว่างไทยและญี่ปุ่น ได้รับการยกย่องในความซื่อสัตย์จงรักภักดีต่อพระมหากษัตริย์ผู้เป็นเจ้านาย และมีการจัดแสดงรูปปั้นของออกญาเสนาภิมุข ท้าวทองกีบม้า (มารี ดอญา กีมาร์ เดอ ปีนา) ซึ่งเป็นชาวอยุธยาลูกครึ่งเชื้อสายโปรตุเกส-ญี่ปุ่น อาศัยอยู่ในหมู่บ้านโปรตุเกส
ต่อมาได้สมรสกับออกญาวิชาเยนทร์ หรือ คอนสแตนติน ฟอลคอน (เสนาบดีกรมท่าในสมัยสมเด็จพระนารายณ์มหาราช) โดยในช่วงปลายชีวิตได้เข้ารับราชการในตำแหน่งท้าวทองกีบม้า หัวหน้าพนักงานวิเสทกลาง (ครัว) ดูแลของหวานแบบเทศ และได้รับการยกย่องว่าเป็นต้นตำรับขนมตระกูลทอง ไม่ว่าจะเป็น ทองหยิบ ทองหยอด ฝอยทอง ซึ่งได้รับอิทธิพลมาจากอาหารของโปรตุเกสนั่นเอง
เจแปน-โคเรีย วี.ลีก ท็อปแมตช์
เจแปน-โคเรีย วี.ลีก ท็อปแมตช์ (; ; ) เป็นการแข่งขันวอลเลย์บอลสำหรับประเทศญี่ปุ่น ประเทศเกาหลีใต้ และประเทศจีน โดยเอาจะทีมชนะเลิศจากวี.พรีเมียร์ลีกของประเทศญี่ปุ่น ทีมชนะเลิศจากวี-ลีกของประเทศเกาหลีใต้ และในปี ค.ศ. 2016 ทีมชนะเลิศจากไชนีสวอลเลย์บอลลีกของประเทศจีน (เฉพาะทีมชาย) ได้มีส่วนร่วมในการแข่งขัน
ในปี ค.ศ. 2006 การแข่งขันได้รับการจัดขึ้นเป็นครั้งแรก ในปี ค.ศ. 2008 การแข่งขันได้ถูกยกเลิกเนื่องจากการคัดเลือกโอลิมปิกฤดูร้อนที่ปักกิ่ง ในปี ค.ศ. 2011 มีกำหนดการที่จะจัดการแข่งขันขึ้น แต่เกิดแผ่นดินไหวทางตะวันออกของญี่ปุ่นจึงทำให้การแข่งขันต้องถูกยกเลิกไป ในปี ค.ศ. 2012 การแข่งขันได้ถูกยกเลิกเนื่องจากการคัดเลือกโอลิมปิกฤดูร้อนที่ลอนดอน ในปี ค.ศ. 2013 การแข่งขันได้รับจัดขึ้นเป็นครั้งแรกในรอบสามปี ในปี ค.ศ. 2014 การแข่งขันได้ถูกยกเลิกเนื่องจากปัญหาด้านระยะเวลา และในปี ค.ศ. 2016 ได้มีการจัดการแข่งขันขึ้นเพียงประเภททีมชายเท่านั้น เนื่องจากทีมหญิงต้องคัดเลือกโอลิมปิกฤดูร้อนที่รีโอเดจาเนโรจึงต้องยกเลิกการแข่งขัน
กรมกิจการสตรีและสถาบันครอบครัว
กรมกิจการสตรีและสถาบันครอบครัว ( อักษรย่อ:สค.) หน่วยงานในสังกัดกระทรวงการพัฒนาสังคมและความมั่นคงของมนุษย์ เป็นหน่วยงานเสริมสร้างมาตรการ กลไกในการพัฒนาศักยภาพ ความเสมอภาคและความเท่าเทียม ระหว่างเพศ การคุ้มครองและพิทักษ์สิทธิสตรีและผู้แสดงออกที่แตกต่างจากเพศโดยกําเนิด การป้องกันการค้าประเวณีและคุ้มครองผู้ประสบปัญหาจากการค้าประเวณี การคุ้มครองสวัสดิภาพบุคคลในครอบครัว การสร้างความเข้มแข็งให้สถาบันครอบครัว
ตามที่รัฐบาลมีนโยบายปฏิรูประบบราชการ โดยยุบหน่วยงานที่กระจายอยู่ในหลายกระทรวง มาจัดตั้งกระทรวงและหน่วยงานระดับกรมขึ้นใหม่ เพื่อให้การดำเนินงานของภาครัฐมีประสิทธิภาพยิ่งขึ้นนั้น สำนักงานกิจการสตรีและสถาบันครอบครัว (สค.)ในสังกัดกระทรวงการพัฒนาสังคมและความมั่นคงของมนุษย์ (พม.) เป็นอีกหนึ่งหน่วยงานที่ได้รับการจัดตั้งขึ้นใหม่ อาศัยอำนาจตาม
พระเจ้าออตโตแห่งกรีซ
พระเจ้าออตโตแห่งกรีซ , "O Óthon, Vasiléfs tis Elládos"; 1 มิถุนายน พ.ศ. 2358 – 26 กรกฎาคม พ.ศ. 2410) เป็นเจ้าชายแห่งบาวาเรีย ที่ได้ครองราชย์เป็นพระมหากษัตริย์กรีซพระองค์แรก เมื่อพ.ศ. 2375 ภายใต้อนุสัญญาลอนดอน พ.ศ. 2375 พระองค์ครองราชย์จนกระทั่งถูกปลดจากราชบัลลังก์ในปี พ.ศ. 2405
พระองค์เป็นพระโอรสพระองค์ที่สองของพระเจ้าลุดวิกที่ 1 แห่งบาวาเรีย พระเจ้าอ็อตโตขึ้นครองบัลลังก์แห่งกรีซในขณะที่ยังทรงพระเยาว์ รัฐบาลของพระองค์จึงอยู่ภายใต้คณะผู้สำเร็จราชการสามคนซึ่งประกอบด้วยเจ้าหน้าที่ศาลบาวาเรีย ต่อมาพระองค์ทรงได้รับความนิยมเหนือผู้สำเร็จราชการแผ่นดิน เมื่อพระองค์ด้รับการพิสูจน์อย่างกว้างขวางกับประชาชนว่าพระองค์ทรงเป็นผู้ปกครองและเป็นกษัตริย์อย่างแท้จริง แต่ในที่สุดความต้องการรัฐธรรมนูญและแผ่ขยายเป็นวงกว้างและพระองค์ต้องเผชิญหน้ากับการจลาจลติดอาวุธ แต่ก็เกิดความสงบและสันติภาพในปีพ.ศ. 2386 หลังประชาชนได้รับรัฐธรรมนูญ
ตลอดรัชสมัยของพระองค์ พระเจ้าอ็อตโตไม่สามารถแก้ไขความยากจนของกรีซและป้องกันการแทรกแซงทางเศรษฐกิจจากภายนอก การเมืองกรีซในยุคนี้ขึ้นอยู่กับความเกี่ยวพันกับสามมหาอำนาจและความสามารถในการรักษาอำนาจของพระเจ้าอ็อตโตคือกุญแจสู่อำนาจที่เหลืออยู่ของพระองค์ พระองค์ต้องมีส่วนร่วมกับกลุ่มอื่น ๆ ในขณะที่ไม่ทำให้เกิดความเสียหายกับมหาอำนาจ เมื่อกรีซถูกปิดล้อมโดยกองทัพเรืออังกฤษในปี พ.ศ. 2393 และอีกครั้งในปีพ.ศ. 2397 เพื่อหยุดยั้งกรีซจากการโจมตีจักรวรรดิออตโตมันระหว่างสงครามไครเมีย พระเจ้าอ็อตโตยืนอยู่ท่ามกลางชาวกรีซ และในที่สุดพ.ศ. 2405 พระองค์ถูกปลดในขณะที่อยู่ในชนบท และเสด็จสวรรคตในระหว่างการเนรเทศในบาวาเรียเมื่อพ.ศ. 2410
พระเจ้าคอนสแตนตินที่ 1 แห่งกรีซ
พระเจ้าคอนสแตนตินที่ 1 แห่งกรีซ (, "Konstantínos Αʹ, Vasiléfs ton Ellínon"; 12 สิงหาคม พ.ศ. 2411 – 11 มกราคม พ.ศ. 2466) เป็นพระมหากษัตริย์กรีซตั้งแต่พ.ศ. 2456 ถึงพ.ศ. 2460 และจากพ.ศ. 2463 ถึงพ.ศ. 2465 พระองค์ทรงเป็นผู้บัญชาการทหารสูงสุดของกองทัพกรีซ ในช่วงสงครามกรีซ-ตุรกี พ.ศ. 2440 และนำกองทัพกรีซประสบความสำเร็จในสงครามบอลข่าน 2455-2456 ในรัชสมัยของพระองค์ราชอาณาจักรกรีซแผ่ขยายไปไกลถึงเทสซาโลนีกี และใหญ่ขึ้นทังในแง่พื้นที่และจำนวนประชากร พระองค์ครองราชบัลลังก์แห่งกรีซเมื่อวันที่ 18 มีนาคม พ.ศ. 2456 หลังจากการลอบปลงพระชนม์พระเจ้าจอร์จที่ 1 แห่งกรีซ
พระองค์ไม่เห็นด้วยกับอีเลฟเทริออส เวนิเซลอส ว่ากรีซควรเข้าสู่สงครามโลกครั้งที่หนึ่ง นำไปสู่การแตกแยกภายในประเทศ พระองค์บังคับให้ เวนิเซลอสลาออกครั้งที่สอง แต่ในปีพ.ศ. 2460 พระองค์เสด็จลี้ภัยออกจากกรีซหลังจากภัยคุกคามจากกองกำลังอันทรงพลังที่จะทิ้งระเบิดใส่เอเธนส์ พระราชโอรสพระองค์ที่สอง เจ้าชายอเล็กซานเดอร์ครองราชย์เป็นกษัตริย์ หลังจากการสวรรคตของพระเจ้าอเล็กซานเดอร์ เวนิเซลอสพ่ายแพ้ในการเลือกตั้งสภาผู้แทนราษฎรและประชามติ พระเจ้าคอนสแตนตินที่ 1 ได้รับการเชิญเสด็จกลับ พระองค์สละราชบัลลังก์เป็นครั้งที่สองและครั้งสุดท้ายเมื่อปีพ.ศ. 2465 เมื่อกรีซพ่ายแพ้ในสงครามกรีก - ตุรกีปี 2462-2465 และพระราชโอรสองค์โตสืบราชสมบัติเป็นสมเด็จพระราชาธิบดีจอร์จที่ 2 แห่งกรีซ พระเจ้าคอนสแตนตินสวรรคตในเมืองปาแลร์โม ราชอาณาจักรอิตาลี
พระเจ้าคอนสแตนตินที่ 1 ทรงอภิเษกสมรสเมื่อวันที่ 27 ตุลาคม พ.ศ. 2432 ณ กรุงเอเธนส์ กับเจ้าหญิงโซเฟียแห่งปรัสเซีย พระราชธิดาในจักรพรรดิฟรีดริชที่ 3 แห่งเยอรมนี และ เจ้าหญิงวิกตอเรีย พระราชกุมารี โดยทั้งสองพระองค์เป็นพระญาติกันในชั้นที่สาม (third cousins) ผ่านทางเชื้อสายในสมเด็จพระจักรพรรดิพอลที่ 1 แห่งรัสเซีย และพระญาติชั้นที่สองในรุ่นที่สาม (second cousins once removed) ผ่านทางสมเด็จพระราชาธิบดีเฟรเดอริค วิลเลียมที่ 3 แห่งปรัสเซีย และมีพระโอรสธิดา 6 พระองค์ ดังนี้ในปี พ.ศ. 2459 ขณะที่สมเด็จพระราชาธิบดีและสมเด็จพระราชินีประทับอยู่ที่พระตำหนักในเมืองตาตอย ก็ได้เกิดเพลิงไหม้อันน่าฉงนขึ้น ซึ่งเผาทำลายพระตำหนักหลักและผืนป่าไปจำนวนมาก พระราชินีทรงฉวยเจ้าหญิงแคทเธอรีน พระธิดาองค์เล็กไว้ในอ้อมพระกรและทรงวิ่งไปในระยะหนึ่งไมล์ครึ่ง เพลิงไหม้โหมกระหน่ำอยู่ราว 48 ชั่วโมงและสงสัยกันว่าน่าจะเป็นฝีมือของพวกลอบวางเพลิง
เดอะมาสเตอร์ (ภาพยนตร์ พ.ศ. 2557)
เดอะมาสเตอร์ (อังกฤษ: "The Master") คือ ภาพยนตร์สารคดี ออกฉายครั้งแรกในปี พ.ศ. 2557 กำกับโดย นวพล ธำรงรัตนฤทธิ์ เล่าเรื่องราวของร้าน "แว่นวิดีโอ" ร้านจำหน่ายวิดีโอภาพยนตร์นอกกระแสหลักจากต่างประเทศแบบละเมิดลิขสิทธิ์ ที่มีส่วนทำให้วงการภาพยนตร์อิสระในประเทศไทยเจริญเติบโตในเวลาต่อมา โดยดำเนินเรื่องผ่านการสัมภาษณ์บุคคลทั้งในและนอกวงการภาพยนตร์ไทยที่เคยมีส่วนเกี่ยวข้องกับร้านดังกล่าวภาพยนตร์เรื่องนี้เข้าฉายครั้งแรกในประเทศไทย เมื่อวันที่ 27 พฤศจิกายน 2557 โดยฉายเฉพาะที่โรงภาพยนตร์เฮาส์
รัฐโว
รัฐโว () เป็นรัฐในประเทศสวิตเซอร์แลนด์ เป็นรัฐที่มีประชากรมากสุดเป็นอันดับสาม และมีพื้นที่ใหญ่เป็นอันดับสี่ในประเทศ รัฐโวตั้งอยู่ในภาครอม็องดีซึ่งใช้ภาษาฝรั่งเศสเป็นหลักเนื่องจากมีพรมแดนทางตะวันตกติดกับแคว้นบูร์กอญ-ฟร็องช์-กงเตของประเทศฝรั่งเศส เมืองหลวงและเมืองที่ใหญ่สุดของรัฐคือโลซาน ซึ่งได้รับการกำหนดให้เป็น "เมืองหลวงโอลิมปิก" โดยคณะกรรมการโอลิมปิกสากล และยังเป็นที่ตั้งขององค์กรทางการกีฬาระหว่างประเทศหลายแห่ง รัฐโวมีประชากรทั้งสิ้น 725,944 คนในปี ค.ศ. 2011
รัฐโวเป็นแหล่งผลิตไวน์ที่ใหญ่ที่สุดเป็นอันดับสองในสวิตเซอร์แลนด์ ไวน์ส่วนมากที่ผลิตในรัฐนี้เป็นไวน์ขาว แหล่งผลิตไวน์ส่วนใหญ่ตั้งอยู่บริเวณชายฝั่งของทะเลสาบเจนีวาซึ่งตั้งอยู่ทางใต้ของรัฐ แหล่งผลิตไวน์นี้เรียกว่า "ไร่องุ่นขั้นบันไดลาโว" (Lavaux Vineyard Terraces) และได้รับการขึ้นทะเบียนเป็นมรดกโลกโดยยูเนสโก
แบ็กแลช (2017)
แบ็กแลช (2017) () เป็นรายการเพย์-เพอร์-วิว และดับเบิลยูดับเบิลยูอี เน็ตเวิร์คมวยปล้ำอาชีพของดับเบิลยูดับเบิลยูอี(WWE) เป็นการแสดงจากนักมวยปล้ำของค่ายสแมคดาวน์ จัดขึ้นวันที่ 21 พฤษภาคม ค.ศ. 2017 ณ สนาม Allstate Arena ในเมืองRosemont, Illinois
ซาบู (นักมวยปล้ำ)
เทร์รี ไมเคิล บรังก์ (Terry Michael Brunk) เกิด 12 ธันวาคม ค.ศ. 1964 เป็นนักมวยปล้ำอาชีพชาวอเมริกัน ที่รู้จักดีในชื่อ ซาบู (Sabu) ซึ่งแสดงถึงชาวอาหรับอเมริกันบนสังเวียน เขาเป็นที่รู้จักกันดีในรูปแบบมวยปล้ำเอกซ์ตรีม เคยปล้ำให้กับสมาคม Extreme Championship Wrestling, Total Nonstop Action Wrestling และค่าย ECW ของ World Wrestling Entertainment เขาเป็นแชมป์ X-LAW International Champion และได้รับการว่าจ้างจาก Juggalo Championship Wrestling เขาเป็นแชมป์โลกเฮฟวี่เวททั้ง ECW World World Heavyweight Championship และ NWA World Heavyweight Championship
ศาสนเภทตะวันออก-ตะวันตก
ศาสนเภทตะวันออก-ตะวันตก () เป็นมหาศาสนเภทระหว่างคริสตจักรตะวันออกกับคริสตจักรตะวันตกตั้งแต่ ค.ศ. 1054 จนแตกออกเป็นนิกายโรมันคาทอลิกและอีสเทิร์นออร์ทอดอกซ์
คริสตจักรประสบปัญหาภายในหลายประการในด้านการปกครองและความเชื่อเทววิทยามาตั้งแต่ก่อน ค.ศ. 1054 เช่น ที่มาของพระวิญญาณบริสุทธิ์ ชนิดขนมปังที่ใช้ในศีลมหาสนิท อำนาจของบิชอปแห่งโรม และสถานะของบิชอปแห่งคอนสแตนติโนเปิล
ในปี ค.ศ. 1965 สมเด็จพระสันตะปาปาปอลที่ 6 และอัครบิดรอะเทนากอรัสที่ 1 แห่งคอนสแตนติโนเปิล ต่างประกาศให้การขับอีกฝ่ายออกจากคริสตจักรที่เคยทำไว้เมื่อปี ค.ศ. 1054 เป็นโมฆะ แต่ทั้งสองคริสตจักรยังคงเป็นอิสระต่อกันในการปกครอง เมื่อคริสตจักรหนึ่งมีวันสมโภชสำคัญ อีกฝ่ายจะส่งตัวแทนมาร่วมพิธีเสมอ เช่น วันสมโภชนักบุญเปโตรและนักบุญเปาโลของฝ่ายคาทอลิก และวันฉลองนักบุญอันดรูว์ออกฝ่ายออร์ทอดอกซ์
อูรีเอล
อูรีเอล (Uriel ความหมาย: "พระเจ้าคือแสงแห่งเรา") เป็นหนึ่งในอัครทูตสวรรค์ของศาสนายูดาห์และศาสนาคริสต์ อูรีเอลเป็นทูตสวรรค์แห่งการล้างบาปและเป็นหนึ่งในบรรดาทูตสวรรค์หน้าพระพักตร์ หมายถึงทูตสวรรค์ที่ได้รับอนุญาตให้ยืนอยู่หน้าบัลลังก์พระเจ้าได้ ซึ่งมีอยู่ด้วยกันสิบองค์คือ คือ ซูรีเอล, เยโฮเอล, ซางาเอล, อคาทรีเอล, เมทาตรอน, เยเฟเฟีย, มีคาเอล, กาบรีเอล, ราฟาเอล และนาธาเอล บางครั้งอูรีเอลยังถูกจัดให้อยู่ในทูตสวรรค์คณะเครูบและคณะเสราฟิม เขาคอยเฝ้ามองภัยร้ายต่างๆยืนอยู่หน้าประตูแห่งเอเดนพร้อมด้วยดาบเพลิง อูรีเอลยังได้รับการกล่าวถึงว่าเป็นหนึ่งในทูตสวรรค์ที่ฝังศพให้แก่อาดัมและอาเบลบนสวรรค์
ในหนังสือเอโนค ได้ระบุไว้ว่า อูรีเอล, ราฟาเอล และกาบรีเอล ได้ให้การต่อพระเจ้าถึงมลทิลของพงษ์พันธุ์มนุษย์ที่แปดเปื้อนจากการสมสู่กับเทวดาตกสวรรค์ (เรียกว่าพวก "เนฟิล") พระเจ้าจึงบันดาลให้เกิดน้ำท่วมโลกเพื่อชำระล้างโลก ในการนี้พระเจ้าส่งอูรีเอลไปหาโนอาห์เพื่อแจ้งถึงการพิพากษากล่าว
ในพันธสัญญาเดิมตอนภัยพิบัติแห่งอียิปต์ พระเจ้าได้แจ้งแก่โมเสสให้วงศ์วานอิสราเอลนำเลือดแกะไปป้ายที่ประตู เพื่อที่กองทัพพระเป็นเจ้าจะได้ละเว้นไม่สังหารคนในบ้านหลังนั้น อูรีเอลเป็นทูตสวรรค์ที่ตรวจตราประตูบ้านในเหตุการณ์ครั้งนั้น นอกจากนี้ อูรีเอลยังเป็นผู้ถือกุญแจสู่นรกในช่วงกาลสิ้นสูญและนำพาอับราฮัมเดินทางไปยังตะวันตก
การพิชิตกังตั๋งของซุนเซ็ก
การพิชิตกังตั๋งของซุนเซ็ก () สงครามที่เกิดขึ้นในราว ค.ศ. 194 – ค.ศ. 199 ภายใต้การนำของ ซุนเซ็ก บุตรชายของ ซุนเกี๋ยน ขุนศึกผู้มีฉายาว่า พยัคฆ์แห่งกังตั๋ง โดยผลจากสงครามครั้งนี้ซุนเซ็กสามารถรวบรวมดินแดนบริเวณเจียงหนานเข้าด้วยกันพร้อมกับตั้ง ง่อก๊ก ขึ้นในเวลาต่อมา
สงครามนี้เริ่มต้นขึ้นภายหลังจากที่ซุนเซ็กได้นำตราแผ่นดินซึ่งซุนเกี๋ยนผู้เป็นบิดาได้มาจากซากเมืองลกเอี๋ยงในช่วง ศึกปราบตั๋งโต๊ะ มาจำนำกับ อ้วนสุด เพื่อขอยืมทหารจำนวน 3,000 นายนำไปตั้งตนเป็นใหญ่ในภาคตะวันออกบริเวณภูมิภาค เจียงหนาน (ปัจจุบันคือ มณฑลกวางตุ้ง)
การทัพปราบอ้วนสุด
การทัพปราบอ้วนสุด () การรบที่เกิดขึ้นในช่วง ค.ศ. 197 – ค.ศ. 199 โดยกองทัพราชวงศ์ฮั่นภายใต้การนำของ โจโฉ ร่วมด้วย ซุนเซ็ก ลิโป้ และ เล่าปี่ เพื่อทำการปราบอ้วนสุดโดยก่อนเกิดสงครามซุนเซ็กได้เกลี้ยกล่อม งอเก๋ง ผู้เป็นน้าชายและอาเขยรวมถึงญาติคือ Sun Ben ซึ่งรับใช้ อ้วนสุด ให้แปรพักตร์มาเข้ากับตนเอง
โดยสาเหตุของการรบครั้งนี้เกิดขึ้นจากการที่อ้วนสุดได้สถาปนาตนเองขึ้นเป็น จักรพรรดิ เนื่องจากอ้วนสุดได้ครอบครองตราหยกแผ่นดินที่ได้มาจากซุนเซ็กในตอนที่นำมาจำนำเพื่อแลกเปลี่ยนกับทหาร 3,000 นายในการตั้งตนเป็นใหญ่ของซุนเซ็กทางด้านราชสำนักฮั่นที่ ฮูโต๋ ภายใต้การนำของโจโฉไม่พอใจอ้วนสุดจึงได้ส่งสาส์นเชิญชวนขุนศึกต่าง ๆ ให้เข้าร่วมกองทัพปราบอ้วนสุดทางด้าน อ้วนเสี้ยว ผู้เป็นพี่ชายได้ส่งอ้วนถำบุตรชายคนโตมาช่วยแต่ไม่ทันปรากฏว่าเป็นทางกองทัพราชวงศ์ฮั่นที่ได้ชัยชนะและอ้วนสุดสูญเสียทุกอย่างจนกระทั่งกระอักเลือดตายใน ค.ศ. 199
ทัศนียภาพของเสียง
R. Murray Schafer ให้นิยามทัศนียภาพของเสียง (อังกฤษ:Soundscape) ไว้ว่า ทัศนียภาพของเสียง คือ เสียงหรือการรวมกันของเสียงที่เกิดขึ้นจากสิ่งแวดล้อมสรรค์สร้างที่อยู่แวดล้อม การศึกษาทัศนียภาพของเสียงเป็นหัวข้อย่อยของระบบนิเวศเชิงเสียง โดยสามารถหมายถึงสภาพแวดล้อมเชิงเสียงตามธรรมชาติ (กล่าวคือเสียงธรรมชาติ ประกอบด้วยเสียงสัตว์ เสียงลมฟ้าอากาศ หรือเสียงอื่นๆ) และเสียงสภาพแวดล้อมโดยฝีมือมนุษย์ (ผ่านทางงานนิพนธ์ดนตรีหรือการออกแบบเสียง , หรือผ่านทางกิจกรรมอื่นๆ ของมนุษย์ รวมไปถึงการสนทนา การทำงาน และเสียงเครื่องจักรกลซึ่งเป็นผลเนื่องมาจากการใช้เทคโนโลยีเชิงอุตสาหกรรม)
พระวรวงศ์เธอ พระองค์เจ้าทศศิริวงศ์
พลโท พระวรวงศ์เธอ พระองค์เจ้าทศศิริวงศ์ (23 ตุลาคม พ.ศ. 2427 - 20 มีนาคม พ.ศ. 2493) เป็นพระโอรสในสมเด็จพระเจ้าบรมวงศ์เธอ เจ้าฟ้าจาตุรนต์รัศมี กรมพระจักรพรรดิพงษ์กับหม่อมหลวงผาด ธิดาหม่อมราชวงศ์สุหร่าย ปาลกะวงศ์ ประสูติเมื่อวันที่ 23 ตุลาคม พ.ศ. 2427
พระองค์เจ้าทศศิริวงศ์ทรงรับราชการเป็นทหารบก ทรงได้รับตำแหน่งผู้บัญชาการกองพลทหารบก ที่ 4 จังหวัดราชบุรี และเป็นแม่ทัพกองทัพน้อยทหารบกที่ 1และทรงเคยได้รับการแต่งตั้งเป็นกรรมการองคมนตรี ตั้งแต่ 2 กันยายน พ.ศ. 2470 ถึง 31 มีนาคม พ.ศ. 2474
พระวรวงศ์เธอ พระองค์เจ้าทศศิริวงศ์ สิ้นพระชนม์เมื่อวันที่ 20 มีนาคม พ.ศ. 2493 พระราชทานเพลิงพระศพ ณ วัดเทพศิรินทราวาส วันที่ 23 กุมภาพันธ์ พ.ศ. 2494
พระวรวงศ์เธอ พระองค์เจ้าทศศิริวงศ์มีโอรส 1 คนชื่อ หม่อมราชวงศ์พงศ์พรหม จักรพันธุ์ สมรสและหย่ากับหม่อมราชวงศ์มาลัยพรรณ จักรพันธุ์ ธิดาในพระวรวงศ์เธอ พระองค์เจ้าดนัยวรนุช